text: KRALENDIJK – Un outomobilista hopi desgustá ta pidi pa publiká loke a sosodé kuné i pa gobièrnu kuminsá move. “Diputadonan stòp di sinta den ofisina i kuminsá hasi trabou ku ta boso responsabilidat. Ya pa hopi aña tin ta roga pa e Kayanan di tera aya na Bario Republiek ku ta rekerí atenshon. Algun tempu pasá, a drecha e kaminda ku ta di tera, sinembargo áwaseru a kai i krea un desaster atrobe poko despues ku a drecha e kaminda. E kaminda tin kanal hundu den dje i esaki ta kousa destrukshon na tayer di outo di hende. Esei ta loke a sosodé ku mi 2 dia pasá. No por i mester atendé e kamindanan aki entre otro stabil. E hendenan ku ta biba den Bario Republiek tambe ta paga belasting. Algun siman pasá por a tuma nota kon a drecha algun subida pa bai den e área di Bario Nawati, meskos lo ta bon pa hasi den e área di Bario Republiek. Ta trata di Kaya Ruby, Kaya Amatisia i besindario”, e outomobilista a bisa; hopi fadá ku e asuntu di situashon di kamindanan na Boneiru. Riba potrèt kon el a kibra tayer di outo i situashon di e kaminda.


c: text/html

text:
“Bou di protekshon di Señor. Karta di shimaronnan di Sürnam”
Ekshibishon
National Archaeologisch Anthropologisch Memory Management’ (NAAM) ta tene un ekshibishon den kooperashon ku ‘Nationaal instituut Nederlands slavernijverleden en erfenis’ (NiNsee). Ta trata di un ekshibishon tokante pasado di sklabitut na Sürnam i tokante kartanan ku ‘shimaronnan’ ku a konvertí a skibi manda
pa misioneronan na Hernnhut, ku e título “Onder de hoede van de Heer”.
E ekshibishon ta habri awe dia 22 di mei 2009 i ta keda habrí pa públiko durante tres (3) luna. E ta sera dia 23 di ougùstùs 2009 riba dia ku internashonalmente abolishon di sklabitut ta wòrdu konmemorá.
E ekshibishon ta konsistí di kartanan prosedente di interior di Sürnam di e periodo despues di 1791. Ta pa promé biaha ku ta ekshibí e kartanan akí na Kòrsou i ta shimaronnan (esta katibunan ku a hui) ku a konvertí i bira predikadó asistente a skibi nan.

robotstxt: allowed

filter: keep


text:
CAPELLE – “Mi tabatin masha miedu, pero mi di: bo no tin nada di pèrdè. Kuminsá biba bo bida!” Ku e pensamentu ei e yu di Kòrsou Milendi Raphael (25) di Capelle eksaktamente un siman pasá a kita su peluka i a mustra henter Hulanda ku e tin kabes chinu.
A kompartí e sine di Milendi mas ku 2900 bia den un siman i el a haña míles di reakshon positivo. Di ‘bo ta mi héroe’ te ku ‘bo ta inspirá mi’. Riba social media hende no ta kaba di papia di e mucha muhé ku 20 aña largu pa motibu di bèrgwensa tabata warda un sekreto grandi: Alopecia, òf kabes chinu króniko.
Tabu
“Pa bo tin un enfermedat i pa bo desviá di e norma den komunidat antiano ainda ta un tabú”, Milendi ta konta. “Por ehèmpel kanser, depreshon òf otro enfermedat króniko, nos antiano no ta papia di nan fásil.”Pa motibu di e tabu aki Milendi a tene su enfermedat un sekreto. Pero esaki no tabata e úniko motibu.
‘Pa bo tin un enfermedat i pa bo desviá di e norma den komunidat antiano ainda ta un tabú’
E manera ku hòmber hóben ta mira hende muhé hopi tempu a stroba Milendi di ta ken e ta. “Ora di sali nunka mi no por tabata mi mes. Mucha hòmber tin un sierto idea kon mucha muhé mester mustra: preferiblemente ku kabei largu i no falsu. Anto ta ken ke un muhé chinu?” Pa Milendi e promé datenan pa e motibu ei semper tabata kuminsá ku un mentira: no bisa nada di su kabes limpi bou di e peluka.
Esaki a kuminsá for di su dieskuater aña ku pida kabei falsu i for di su diesshete aña el a bisti peluka. “Un asuntu masha karu pasobra seguro no ta paga peluka djis asina”, Milendi ta splika. “Si nan pag’é mes bo por bai solamente serka un trahadó di peluka ku e seguro ta skohe. Aki na Capelle tin dos i nan tin peluka oropeo so. Nan no ta keda mi niun tiki nèchi. Milendi no ta haña ku ta hustu: “un plancha òf un brel si nan ta paga normalmente.”
‘Un plancha òf un brel si nan ta paga normalmente?’
Sufriendo di gañamentu i inkomodidat basta tempu Milendi tabata pensa di mustra mundu “su persona di bèrdat”. “E peluka tabata un protekshon pero un molèster grandi tambe”, e ta konta. “Mi tabata landa sin hinka mi kabes bou di awa. Den parke di atrakshon mi tabatin miedu di drenta den e karedanan rápido i ora di sali semper mi tabata inkómodo: miedu pa mi peluka no lòs kita kai si mi soda. Yen di kos chikí ma nan tabata dominá mi bida.”
Inspirashon
Despues di añanan di lucha i preparashonnan mental Milendi a disidí eksaktamente un siman pasá di kita su peluka. Pero no pa su mes so: “Mi ke inspirá otronan tambe. Pa motibu di e hopi reakshonnan ku mi a haña mi sa ku tin hopi nesesidat pa papia abiertamente tokante e kosnan aki. Un señora a skibi ku asta su kasá i su yunan nunka no a mir’e sin peluka.”
Finalmente Milendi ke duna peluka i tep i triki na hende ku ainda no ta kla pa sigui nan bida sin peluka. E mes tampoko no ta kana sin peluka tur ora, solamente ora e tin gana. “Awor mi por skohe pa bai riba un date sin peluka. Mi ta liber.”


text:
Proyecto na Aeropuerto --ORANJESTAD (AAN): Diaranzon atardi, Ministro di Turismo Dangui Oduber hunto cu CEO di Aruba Airport Authority Joost Meijs, a topa cu prensa.
Esey despues cu a duna e titular di turismo un tour di e proceso andando pa cu Fase 1-A di Gateway 2030 di Aeropuerto di Aruba.
Esaki ta e prome site-visit di Ministro awor cu el a wordo re-eligi pa e titulo aki.
E motibo pakico a bin cu e proyecto aki ta debi cu a bin nota cu Aruba su Aeropuerto ta birando chikito. E ta pone cu dado momento no tin suficiente espacio paden pa acomoda e cantidad di pasaheronan cu principalmente ta yega of sali riba Diasabra y Diadomingo.
Gateway 2030 ta un proyecto di mas di 140 miyon Dollar cu a wordo prepara di algun aña pasa caba, y el a wordo para dado momento debi na e yegada di Pandemia di Covid-19.
Diferente contratista local a uni, pa asina hunto nan bay ehecuta e proyecto aki. Den bista di Ministro, esaki ta fenomenal como cu e ta garantiza cupo di trabao pa nos hendenan local, y tambe garantiza cu tur material lo wordo cumpra na Aruba mes.
E calculo ta cu e lo genera entre 200 y 300 cupo di trabao sea directo of indirecto cu AAA. E proyecto aki lo crea un spin off economico pa pais Aruba y lo trece placa den caha di Gobierno atraves di impuesto. Ta un proyecto importante pa e ampliacion y renobacion di nos aeropuerto.
Na April 2021 e proyecto a wordo anuncia oficialmente, y na Juni a start. Segun planificacion e proyecto aki lo mester worde entrega na aña 2024. Ora cu e wordo entrega completamente, e lo genera cuponan adicional di trabao.
Minister Oduber a splica den e conferencia di prensa cu Fase 1-A ta encera un expansion di e Area di USA Departures su Check-in Hall, esaki lo bay bira 2 biaha mas grandi cu locual e ta na e momento aki.
Tambe lo bay construi un “baggage hall” completamente nobo di tecnologia ultra moderno y sumamente sofistica.
Segun e mandatario esaki lo ta un di e mihor sistema di conveyor processor pa maleta na mundo y sigur e miho den Caribe na momento cu e ta den funcion. Minister Oduber a menciona cu e ta un inversion basta cuantioso pero na momento cu e ta cla nos aeropuerto lo por ofrece un mihor servicio y experencia na nos bishitantenan. Minister a splica cu e inversion aki ta uno necesario mirando e proyeccionnan cu tin pa futuro. Ta proyecta cu Aruba lo sigui crece den cantidad di bishitante y si no haci e inversionnan necesario nos aeropuerto no por bay duna e servicio na nos bishitantenan cu nos ta desea.
Aki por mira e espacio cu ya a wordo nivela y prepara pa cuminza cu fundeshi pa expande e USA Departures.
https://diario.aw/categories/noticia/general/aruba-su-edificio-usa-departures-lo-bay-bira-2-biaha-mas-grandi#sigProIdfded041d35


text:
Adviesnota inrichting stelsel voor Basiseducatie Aruba (doc)
Advies
November 2016
Volwasseneneducatie (doc)
Diferente publicacion riba tereno di Enseñansa pa Adulto
2010 – 2016
Educational Leadership for Collaboration
The University of Aruba (UA), Center for Lifelong Learning, invites you to take part of the Post-Bachelor Professional Development Certificate (PDC) Program: Educational Leadership for Collaboration.
Reapertura di Arco Iris Kleuterschool
“Ta cu hopi alegria nos ta aki pa habri y yama bon bini na e alumnonan di Arco Iris Kleuterschool, bek na nan scol, despues di casi 4 aña“, asina Minister Michelle Hooyboer-Winklaar, encarga cu maneho di enseñansa riba nos isla, a duna di conoce despues di e bunita ceremonia di apertura recientemente na e scol.
Estudio pa Ofishi
Durante e ultimo dos lunanan un comision a reuni intensivamente pa crea posibilidadnan duradero pa e studiante cu ta desea di sigui in estudio di vocacion den oranan di anochi.
Hour of Code
Durante e siman di 5 pa 9 di december proximo, SETAR hunto cu Aruba Digital Systems ta organisa “Hour of Code” pa scolnan na Aruba, un proyecto cu ta introduci e mucha na “computer science” den un forma sumamente atractivo.
Scol y e situacion di Tempo
Despues di e yobidanan fuerte di diadomingo, Ministerio di Enseñansa y Departamento di Enseñansa ta den contacto cu autoridadnan local cu ta monitoria e situacion di tempo pa asina determina si algun paso specifico mester wordo tuma.
Presupuesto di Enseñansa pa aña 2017
Diamars dia 15 di november a tuma luga den Parlamento di Aruba tratamento di e presupuesto di Ministerio di Enseñansa pa aña 2017.
Dia publico na IPA
Diasabra dia 19 di november Instituto Pedagogico Arubano (IPA) ta tene su Dia Publico (Open dag) anual. IPA ta ofrece estudio pa formacion di maestro di scol preparatorio, di scol basico y di scol avansa.Lesa mas
Acuerdo cu Centennial College
Na november 2016 Gobierno di Aruba a firma un acuerdo (Memorandum of Understanding – MoU) cu Centennial College of Canada. E MoU ta ofrece varios beneficio na e studiante di Aruba cu ta desea di sigui un di e programanan di dos, tres y cuater aña y/of post graduado.


text:
MCB pa di 3 aña a desvelá su “Wall of Fame, den e área bunita na nos aeropuerto, kaminda ta pone nos hóben nan deportista ku ta destaká tantu lokal komo internashonal, den spotlight
MCB a haña masha bon reakshon pa ku e proyekto aki, kaminda no solamente nos turista nan, pero
tambe lokal nan ku yega Boneiru bek, por atmirá nos hóben nan talentoso.
Un danki speshal na gerensia i personal di BIA, ku ta duna nan aporte balioso pa por hasi esaki posibel.
Un danki na e komishon ku a yuda ku e eskoho di e hóben nan aki.


text:
Noord: Diasabra algo pasa di mey anochi, un patruya ta wordo manda na Marriot Surf Club, pa un turista cu lo a sali bay trip y a lubida su cellular den un taxi.
Na yegada nan ta papia cu e turista femenina C. Providoshin, kende ta splicanan cu pa mas o menos 8 di anochi ela tuma un taxi di Marriot Surf Club y a baha na “The Man Cave” y cu aparentemente e lo a lubida su cellular den un taxi.
Via un app cu yama “Find My Phone” ela constata cu su cellular ta na un adres na Sabana Liber. Mesora e patruya a dirigi su mes na e adres pa buska e cellular.
Na e adres nan a papia cu e taxista y e taxista a bay cu e polisnan pa buska den e taxi y enberdad a topa cu e cellular. Mesora e patruya a bay bek na Marriot Surf Club y a entrega e turista su cellular den su man.


text:
Willemstad, Curacao: Djabièrnè 18 ougùstùs 2017 alrededor di 02.15 ‘or Warda Kosta a notifiká Sentral di Polis ku
un boto lo a kaba di hasi un “dròp” na St Jorisbaai. Mesora polis a bai den e direkshon di St.
Jorisbaai. Ora ku polis tabata yegando na e sitio, nan a tuma nota di un Honda CRV pretu ku
tabata bini ku velosidat haltu pafó.
A start un persiguishon i durante e persiguishon okupantenan dje outo tabata tira kos fo’i
dje outo. Polis a trata di para e outo aki pero e shofùr / sospechoso tabata kore riba un
velosidat hopi haltu i na un manera iresponsabel. Na e momento ei polis a lòs tiru dirigí riba
e vehíkulo aki. E vehíkulo(Honda) a sigui kore i mas despues e persiguishon a bin terminá
ora ku e Honda a dal den muraya di un kurá na Kaminda Mitologia.
A resultá ku den e vehíkulo aki tabatin ocho(8) persona. (e shofùr i shete(7) otro okupante).
Saldo dje choke:
Dos(2) persona (un hòmber i un muhé) a pèrdè nan bida na e sitio mes dor di e
dalmentu di e outo. Identidat di e sospechoso / víktimanan ta konosí pero
mester keda identifiká ofishalmente ainda i mester pone famianan (den
eksterior)na altura. Riba Alrededor di 03.45 or dòkter di polis a konstatá morto
di e dos personanan aki. Riba òrdu di Fiskal di Ministerio Públiko a konfiská e dos
kurpanan sin bida.
Ambulans a transportá seis (6) di e okupantenan di e Honda pa Poliklínika di
SEHOS pa tratamentu médiko. Sinku(5) di nan pa heridanan ku ta varia di
pia(nan) kibrá te dolónan interno komo konsekuensia di e dalmentu. Un(1) di e
sinku sospechoso / víktimanan aki ta den situashon hopi krítiko. E di seis víktima
a risibí un tiru den su garganta ku probablemente ta prosedente di un arma
reglamentario di polis.
Dos(2) di e sospechoso / víktimanan ta nasé na Sto. Domingo i ta biba na Kòrsou.
Sinku(5) di e sospechoso / víktimanan di nan ta nasé na Venezuela.
E sospechoso / víktima ku ta den kondishon krítiko no tin informashon di dje.
Durante un investigashon, polis a haña i konfiská un kantidat di arma di kandela, munishon i
droga den e sakunan ku a keda benta fo’i dje Honda durante di e persiguishon.
Departamentu di Komunikashon i Prevenshon
Página 2
SIRBI I PROTEHÁ
Polis a haña i konfiská:
Ocho(8) pistol (5 Glock,por switch hasi nan outomátiko) Force 99, FN, Baretta
Pietro) (kaliber 38)
Diesdos(12) revòlver (diferente marka Ruger 38 speshal, Colt Cobra, Hogie,
Smith and Wesson, Cold Agent, Amadeo Rossi. Mayoria 38 speshal, dos(2) di e
armanan sin marka.
Ocho(8) kashi pa bala apart diferente tipo ku bala skèrpi aden. Algun ku
ekstenshon.
Diesnuebe(19) paki mariwana
Kantidat di bala skèrpi.
Na momento ku identifiká e dos personanan ku a fayesé durante di e aksidente nos lo hasi
nan identidat konosí.
Imagen y Video cortesia di kiko ta pasando website Kikoapasa.com


text:
-e pueblo Boneriano tin derecho riba igualdat i libertat politiko
-e pueblo Boneriano tin derecho di dirigi su mes destino
-e pueblo Boneriano tin derecho di mantene su idioma,kustumbernan,norma i balornan,kultura i identidat
-e pueblo Boneriano tin derecho pa wordu goberna i dirigi dor di su mes lidernan i hendenan ku e skohe
-e pueblo Boneriano tin derecho hereda i atkeri pa historia kolonial pa wordu sostene i juda dor di e kolonisador Hulanda den su proseso di emansipashon i empoderashon i kreashon di su mes nashon Boneiru
- e pueblo Boneriano no mag di wordu goberna ni domina di ningún forma dor di Hulanda
-e pueblo Boneriano tin derecho di defende e derechonan aki i asta kontra su mes politikonan i gobernantenan i autoridatnan i por usa tur medio pa rekobra i sigura su libertat
- James Finies, Nos Ke Boneiru Bek


text:
Security Video a demostra net lo contrario! - ORANJESTAD (AAN): Un interesante caso penal a sosode Diahuebs mainta den sala di Corte di Husticia.
Un homber acusa di a purba mata un agente di Polis door di manda auto riba dje cu velocidad halto y resisti contra su detencion, a worde declara liber.
PURBA MATA POLIS CU AUTO:
Diahuebs mainta e sospechoso J.G. y tampoco cu abogado a presenta den sala di Corte di Husticia pa e caso penal cu Ministerio Publico a cuminsa contra dje. Hues a analisa si e invitacion haci na J.G. tabata haci na tempo y despues a dicidi cu ta trata e caso pasobra tur cos ta na orden.
E acusacionnan cu Fiscal a presenta den sala di Corte ta cu J.G. riba 6 di Mei 2021 a purba mata un agente di Polis door di manda auto riba dje cu velocidad halto. Tambe J.G. ta worde acusa di a resisti contra su detencion e mesun dia ey.
NO TIN PRUEBA CONVINCENTE:
Fiscal a hay’e confronta cu e situacion cu tin e procesverbaal di Polis contra e imagen di video y declaracion di testigonan. Fiscal a bisa cu apesar cu e tin procesverbaal di e dos agentenan di Polis, cu ta bisa cu J.G. a manda auto riba un di e agentenan y despues a resisti su detencion e no tin prueba convicente.
Pero Fiscal a mustra cu ora el a mira e imagen di video di seguridad, e no ta mira cu J.G. a manda e auto literalmente riba e agente di Polis cu velocidad y tampoco e ta mira cu e agente a bula un banda pa scapa su bida. Ademas tin declaracion di 3 testigo.
Fiscal a sigui bisa cu mesun cos e ta mira riba e video cu no tabatin resistencia di parti di J.G. contra su detencion.
SOSPECHOSO DECLARA LIBER:
Fiscal a bisa Hues cu e no ta haya cu tin prueba convicente y pesey e ta pidi pa declara J.G. liber di tur dos acusacion.
Hues a sera tratamento di e caso y a dicta sentencia di biaha. Hues a bisa cu e tambe a mira e video y enberdad e no ta mira cu J.G. a core cu velocidad halto y ni cu e agente di Polis mester a bula un banda. Tampoco Hues a mira cu J.G. a resisti contra su detencion.
Hues a confirma e peticion di Fiscal. Hues a declara J.G. liber di tur dos acusacion.


text:
Premier Evelyn Wever-Croes: APERTURA DI EXPOSICION HISTORIA DI PAROKIA DI NOORD
Premier Evelyn Wever-Croes:
APERTURA DI EXPOSICION HISTORIA DI PAROKIA DI NOORD
Diasabra ultimo, Prome Minister Evelyn Wever-Croes a presenta na e exposicion “Historia di Parokia di Noord” na unda el a haya e oportunidad pa hiba palabra. E exposicion a keda realisa despues di un limpiesa cu a tuma luga na Misa di Noord cu ayudo di algun boluntario. Entre nan tabatin un hoben cu tin hopi aña trahando como misdienaar y tambe ta catekista den Parokia di Noord. Awe Steve Geerman ta Presidente di Fundacion Kapel di Bethania.
E exposicion tin un balor historico, cultural y social hopi grandi pa e Parokia di Noord, pero e forma con henter e proyecto a desaroya tambe ta di suma importancia. Na prome luga nos ta papia aki di un consciencia cultural historico di e hoben Steve Geerman na prome luga, pero tambe di Pastor Santiago y tur otro parokiano cu a yuda Steve su soño bira realidad.
Mi ta sigur cu ora Steve a cuminsa haci e zolder na Misa di Noord limpi den vakantie grandi e aña aki, e nunca a pensa cu e descubrimento ey lo bira algo asina grandi y asina bunita. No solamente pa e parokia di Noord, pero tambe pa henter e pueblo di Aruba.
Fundacion Kapel di Bethania ta expone un cantidad grandi di artefactonan cu Steve a logra scapa di bay tira afo y conserva nan. Pero tambe un cantidad di artefacto- y potretnan cu parokianonan a pone disponibel pa e fundacion por comparti nan historia hunto cu nos. E coleccion ta mustra nos e rol importante cu e Zusternan di Bethania a hunga den educacion y expresion artistico di hobennan na Aruba. Entre otro na Noord tabatin un zuster cu tabata masha stima y cu tabata bishita masha hopi famia riba su bais cu te ainda a keda conserva y cu nos por mira tambe den e exposicion. Ta trata aki di Zuster William, kende tabata dirigi e koor di Misa di Noord.
“Mi kier finalisa bisando masha masha danki na tur hende cu di un forma of otro a contribui pa por conta e historia di Parokia di Noord y cu den futuro e Kapel aki por bira un centro di exposicion, educacion y documentacion manera cu e fundacion ta desea.
Tambe mi kier yama un danki special na Steve Geerman y Pastor Santiago, kendenan den un tempo record, hunto cu un team special a logra habri e exposicion awe y alabes a bini cu e idea pa haci esaki un exposicion permanente den forma di un museo. Parokianonan di Noord boso por ta orguyoso di Museo Kapel di Bethania den futuro. For di awor mi ta desea boso masha pabien cu un museo di historia Christian na Aruba”, Prome Minister Evelyn Wever-Croes a expresa den un discurso cortico na e apertura Exposicion Historia di Parokia di Noord.


text:
Sports
Home Sports
Kurt Thomas ta cla pa hiba e desaroyo di e futbol na Aruba na...
‘Bringing football back to the people’ Oranjestad, Aruba - ‘Tresiendo futbol bek na e pueblo’, ta e slogan di Kurt Thomas su campaña pa su...
Exitoso Aruba Summer Karate Championship 2021
Oranjestad: Diasabra 10 di juli ultimo a tuma luga e “Aruba Summer Karate Championship 2021” na Centro Deportivo Frans Figaroa na Noord cu participacion...
Impact Taekwondo Aruba a organisa examen pa 5 atleta
Impact Taekwondo Aruba bou guia di Monica Pimentel, Aruba su atleta Olimpico Rio 2016 a organisa examen pa faha cora y preto. Grand Master Sra. Marilu de Veer tabata...
Tres medaya di oro pa Aruba den Campeonato ‘ABC’
Oranjestad: Tres medaya di oro pa Aruba ta loke seleccion di Aruba Karate Bond a trece despues di a participa na e campeonato ‘ABC’...
Brazil Taekwondo Stichting a bay cu recess te cu Augustus 2021
Despues di un temporada hopi largo unda cu lesnan a wordo duna parcialmente pa motibo di Covid y unda cu training tabata solamente pa e rumannan Klaber y...
Participacion di Aruba Karate Bond na campeonato ‘ABC’ na Corsow
Oranjestad: Recientemente e seleccion di Aruba Karate Bond a sali pa Corsow pa participa na e campeonato ‘ABC’ cual campeonato tur aña ta wordo...
Ultimo aviso tocante Aruba Summer Karate Championship 2021 cu ta tuma luga diasabra 10...
Oranjestad: Cu hopi placer directiva di Aruba Karate Bond (AKB), bou presidencia di “Sensei” Felix Tromp, ta invita tur karateka miembro y no...
Elliott ‘Lefty’ Loonstra Haciendo Historia
Aruba Para Taekwondo ta haciendo historia un biaha mas den mundo di deporte. Elliott “Lefty’ Loonstra hunto cu su coach Luciano Mazzeo a logra...
Brazil Taekwondo Stichting y Samuel Rosales di Noord Taekwondo Stichting na Sero Alejandro.
Taekwondo tabata casi sin mira final di e tunnel y awo ta bek den training den aire liber cu mas mucha. Samuel Rosales di Noord...
Kurt Thomas ta postula su mes pa President di AVB
Oranjestad, Aruba - Kurt Thomas ta postula su mes pa President di AVB den e proximo eleccion di Arubaaanse Voetbalbond cu lo tuma lugar...


text:
Scol Dununman ta un scol basico di enseñansa special pa alumnonan cu hopi dificultad pa siña. (Zeer Moeilijk Lerende Kinderen) E scol ta situa na Piedra Plat 86B. Scol Dununman ta forma parti di e Fundacion Stichting voor Verstandelijk Gehandicapten Aruba (S.V.G.A.)
Scol Dununman ta un scol pa alumnonan cu hopi dificultad pa siña cu tin un IQ di entre 50 pa 60. Nos alumnonan ta di edadnan 4 te cu 16 aña cu tin un atraso den nan parti cognitivo, social-emocional y limitacionnan fisico. Pa e motibo aki ta hopi dificil pa formula un descripcion cu ta conta pa tur alumno.
Meta
E meta di Scol Dununman ta pa ofrece enseñansa y guia adapta na e alumno caminda ta tene cuenta cu su nivel y posibilidad. Integracion y funcionamento optimal den nos comunidad ta hunga un rol esencial.
Organisacion di scol
Scol Dununman ta parti den tres parti caminda tin:
Formacion basico:
- grupo 1: alumnonan di 4 pa 6 aña
- grupo 2: alumnonan di 6 pa 8 aña
- grupo 3: alumnonan di 8 pa 10 aña
E alumnonan cu ta sigui e formacion basico tin e edad di 4 pa 10 aña. Nan ta haya un formacion intensivo riba e aspecto social-emocional, abibilidad di yuda nan mes, creatividad y tambe e condicionnan pa skirbi, lesa y rek na un forma ludico. Na momento cu e alumno cumpli 10 aña, e ortopedagogo lo evalua su IQ. E resultado di nan IQ den combininacion cu combersacion cu ortopedagogo y observacion di maestronan lo stipula e ruta di siñamento cu e alumno lo mester sigui den e formacion practico.
Formacion practico:
- grupo 4: alumnonan di 10 pa 12 aña
- grupo 5: alumnonan di 12 pa 14 aña
E alumnonan cu ta drenta den e formacion practico tin e edad di 11 pa 14 aña. Nan ta haya un formacion intensivo riba e aspecto cognitivo y practico pa nan por funciona den e comunidad optimalmente. Ta ofrece e parti basico di e materianan di skirbi, lesa, rek y alabes cuminsa practica tareanan cu nan por haci pa yuda nan mes den cas. Sexualidad y uza medionan di comunicacion na un forma responsabel y sano ta bira e liña cora den e curiculo.
Formacion practico avansa:
- grupo 6: alumnonan di 14 pa 16 aňa
E alumnonan den e formacion practico avansa tin e edad di 15 pa 16 aña. Durante nan ultimo dos añanan, nan lo haya un preparacion debido pa nan por drenta e siguiente fase di nan bida na Briyo di Solo, Man na obra of e sector laboral. E alumnonan lo haya oportunidad di pasa nan pasantia na e diferente departamentonan y of compania caminda nan lo practica e trabou. Na mesun momento nan ta keda haya e materianan di skirbi, lesa y rek pero na un manera mas practico di manera cu por uza esaki den nan bida diario.
Materianan / lesnan cu ta wordo duna
- idioma lesa
- matematica
- orientacion den tempo
- orientacion den espacio
- obra di man
- naturalesa y tecnologia
- musica y movecion
- drama
- movecion y salud (gym)
Desaroyo basico
- integracion
- material di desaroyo
- motris y sentido
- abilidadnan social
- siña siña
- medio social
- ayudo propio
- practica paden
- practica pafo
Cuido di alumno
E meta di un structura di cuido di alumno ta pa percura cu e alumnonan ta sigui enseñansa sin problema y cu nan ta disfruta di un enseñansa di calidad. Na final mester logra saca e miho di e alumno y asina yega na un rendimento di enseñansa optimal.
Departamento di Enseñansa a traha riba un documento riba peticion di Minister di Enseñansa caminda ta splica con e cuido di alumno na e scolnan primario y secundario lo mester ta. Pa enseñansa primario esaki ta encera:
- Prome liña, den e scol mes.
- Di dos liña, cuido externo manera centro Multidisciplinario y SPG di SVGA pa diagnostica y guia.
- Di tres liña, ta instancianan cu ta duna tratamento y of cu ta sirbi como internado.
E funcion di e structura aki ta pa traha preventivo y garantisa bon enseñansa caminda ta acopla e necesidad pedagogico-didactico na esun di e alumno, cual ta responsabilidad di e maestro.
E structura interno di Scol Dununman lo percura pa:
- alumnonan cu banda di e cuido normal ta haya e extra ayudo cu e tin mester di dje.
- guia funcionamento di e maestro, caminda ta duna sosten na e maestro pa optimalisa e desaroyo pedagogico didactico di tur alumno riba tur tereno.
Personanan cu ta forma parti di e structura aki ta e maestro, e assistent, un IB-er (Interne begeleider) cu lo ta encarga cu duna sosten pedagogico didactico na e maestro y e cabesante. E ekipo di cuido lo traha hopi di cerca cu SPG cu ta forma parti di e structura di SVGA.
Contacto cu mayor
Scol Dununman kier traha mas hopi cu ta posibel cu mayornan.
Esaki ta positivo den bienestar di e progreso di e alumno.
Rondleiding: Mayornan di un alumno cu a keda admiti lo haya un splicacion y lo cera conoci cu e scol. Nan lo cera conoce cu e klas den cual e alumno lo bay y si por cera conoci cu e maestro y assistant.
Anochi informativo: Na comienso di aña escolar ta tene un anochi informativo pa mayornan. Durante anochi aki mayornan ta haya informacion di e materianan cu ta duna na scol, e forma con e expertonan ta traha cu e alumnonan y con ta spera cu mayornan ta coopera cu scol. Tambe scol ta organisa anochinan informativo caminda mayornan ta haya informacion di cierto temanan cu ta relacion di educacion di alumno y of syndroom/problema cu alumnonan por tin y con mayornan por anda cu nan.
Reunion di alumno: Un biaha pa aña of cada dos aña ta reuni cu mayornan, ortopedagogo, maestro, assistent, maestro di guia y e profesionalnan y/of instancianan cu ta traha cu e alumnonan. Durante e reunion aki ta duna e mayor un relato y e plan di guia cu a traha pa e alumno y palabra con mayornan por sostene scol. Na final di e aña escolar e maestro y assistent ta duna mayornan un splicacion di e rapport cu e resultado di e alumno. Mayornan semper por haci un cita pa papia cu e maestro y/of directiva di scol.
Schrift di contacto: Maestronan ta traha cu un schrift di contacto pa e desaroyo y progreso di e alumno. Alabes mayornan por informa maestronan di e desaroyo na cas y of di e yiu. Di e forma aki ta traha hunto na e bienestar di alumno.
Enseñansa obligatorio (Leerplicht)
Desde 1 di december 2012 a drenta na vigor e ley di enseñansa obligatorio pa muchanan di 4 te cu 16 aña. Cu e ley aki e gobierno di Aruba ta cumpli cu un di e derechonan di mucha cu ta e derecho riba enseñansa. Como e muchanan ta menor di edad, gobierno lo percura pa nan bay scol. Pa controla esaki a institui Bureau Leerplicht. E departamento aki ta encarga pa controla cu e muchanan no por keda cas sin mas of biaha ora tin scol.
E team di Scol Dununman ta consisti
- 1 Cabesante
- 1 Cabesante suplente / IB’er
- 8 Maestro
- 9 Assistent
- 1 Personal di limpiesa
Scol Dununman
Piedra Plat 86-B
Paradera, Aruba
Tel: +297 522-7852 of +297 522-7856
Fax: +297 522-7850
E-mail: school.dununman@svga.aw


text:
Den kurso di añanan polítikonan semper a (laga nos) kere ku nos problemanan ta falta di e struktura gubernamental. Si no tabata Nieuwe Unie, ta UPG, LGO+, Mankomunidat, Provincie, Antia Restrukturá i Nieuwe Antillen ku mester a resolvé tur kos. Mi ta sigur ku mi lista ta inkompleto. Ami semper a gusta loke e Presidente di Koloniale Raad a bisa promé ku esaki a desaparesé na aprel 1938 pa traha espasio pa Staten: “E kalidat di hende pa manehá e struktura ta mas importante ku inventá un struktura gubernamental ku bo ta kere ta perfekto”.
E artíkulo aki ta memorá un kambio estatal kurioso ku sierto polítiko di Kòrsou a proponé medio siglo pasá, pero ku ni historiadónan a lanta for di tera.
Despues di e susesonan di 30 mei 1969 ku a pone ku Gobièrnu di Antia a baha, a organisá elekshon nobo riba 5 sèptèmber 1969. A surgi un kombinashon di lista di tres partido (promé biaha den nos historia) konsistiendo di Partido Radical di Pueblo (PRP), Akshon Sosial Progresista (ASP) i Union Sosial Kristian (CSU) ku e siguiente lista: 1. Leoncio Yanez; 2. Eric Vinck; 3. Wilson Mariën; 4. Hermigildo de Palm; 5. Virginia Martina; 6. William Reet; 7. José Veeris; 8. Ostacio Winklaar; 9. Carlos Goeloe; 10. Elias Bronswinkel; 11. John Riley.
PRP-ASP-CSU via di su bosero, Sr. Bronswinkel, komo punto di lansa kier a eliminá e asientonan den Staten di Boniero i Islanan Ariba. E tabata haña ku Boneiru i Islanan Ariba no tabatin e peso pa tin asiento i voto den nos parlamento. E a proponé pa e dos nan aki tin solamente un “adviserende stem”. Mas a leu PRP-ASP-CSU a proponé pa mas outonomia i mas responsabilidat pa Aruba i Kòrsou mientras ku e tres teritorionan di Isla Ariba i Boneiru mester a bira mas dependiente di Aruba i Kòrsou. Segun Sr. Bronswinkel, eliminando e asientonan di Staten di Boneiru i Isla Ariba ku tabata stroba gobernashon, lo a pone ku nos pais porfin por a keda bon goberná.
Polítikonan di Isla Ariba i prinsipalmente di Boneiru a kaba ku e proposishon aki. Den esaki polítikonan a hasi bon uso di e echo ku Sr. Bronswinkel tabata pancho di karnaval na 1964 i ku e tabata yama su mes un spiritista ku por a papia ku defuntu a hasi bofón di tantu e proposishon di kambio estatal komo e bosero di e plan.
PRP-ASP-CSU a haña un total di 1,023 voto ku no tabata sufisiente pa saka un asiento den Staten. Ku esaki tambe e plan pa Boneiru, St. Maarten, St Eustatius i Saba bira dependiente di Aruba i Kòrsou, sin representashon den Staten, a pasa pa historia.
Willemstad, Curaçao


text:
PALM BEACH – The Hilton Aruba Caribbean Resort & Casino recientemente a anuncia cu chef internacional Olivier Falchi lo ta encarga cu tur operacion culinario pa e resort como Chef Ehecutivo.
Naci na Francia, e chef ta trece hunto cu ne un abundancia di experiencia pa Aruba for di top restaurantnan y hotelnan rond mundo. Durante su carera, Falchi a haya e oportunidad pa traha den un variedad di lugarnan culinario, y apreciando influencianan local y cultural di cushina.
Na e curason di su arte tin un tradicion culinario hopi fuerte for di zuid di Francia, e ciudad di Auch, caminda el a nace, cerca di e frontera Spaño. E ta claramente corda riba tremendo cumindanan elabora sirbi na cas, tur anochi di e siman, pa miembronan di famia y amistadnan cu ta congrega y conecta, cu un edicion mas elabora y special riba diadomingo.
Como un chef aspirante hoben trahando un nomber pa su mes den e circulonan culinario, Falchi tabata tin e placer pa traha na hotel y restaurantnan incluyendo establecimentonan top-rated manera Relais Et Chateaux, na Switzerland, Francia, French Polynesia y Argentina.
Combinando su training Frances clasico cu e arte Argentino di uza candela habri den cushina, Falchi a haya su niche culinario, difrutando di reconocimentonan y premionan manera Chef di aña, varios biaha tras di otro, como tambe ganando Best Hotel Restaurant tur caminda cu el a traha, Hotel Sofitel Arroyo na Buenos Aires, Argentina, y Hotel Sofitel Arc de Triomphe, Paris, Francia.
Invita como un chef famoso, el a cushina den festivalnan rond mundo incluyendo Peru, Republica Dominicana, Brazil, Mexico, Spaña, Canada y Colombia.
Ora e pandemia a presenta, e chef a transiciona su mes for di catering na eventonan cu volumen halto, y specialty restaurants pa take out y delivery, desaroyando un tremendo siguimento di foodies, den comfortabilidad di su hogar wardando pa restriccionnan wordo kita. E tambe a regularmente presenta Master Classes riba internet, cual a wordo publica den diferente paisnan bao di su propio brand: La Cuisine d’Olivier.
“Mi a traha hopi mas duro cu nunca durante e pandemia,” e ta comparti cu un gran sentido di triunfo,”cuminda ta un tremendo manera pa cuida humanidad durante temporadanan di crisis. Bo ta duna hende di come, y bo ta haci nan feliz,” e ta agrega.
E noticia di Falchi su versatilidad y excelente talentonan culinario a yega te na Aruba, na unda cu Vasco Baselli, General Manager di Hilton Aruba Caribbean Resort & Casino tabata cla pa tuma tremendo talentonan nobo, den cuadro cu retiro di chef ehecutivo anterior Matt Boland.
E tabata impresiona cu e credencial y cu e combinacion autentico di sabiduria bieu y nobo cu Falchi ta trece den e desaroyo di conceptonan di menu pa restaurant, catering pa eventonan grandi y chikito y celebracionnan inovativo.
“Mi experiencia anterior di isla,” Falchi ta expresa, “tabata na den servicio nacional na mi pais,Francia, den Guadalupe, na unda cu mi a siña prepara cuminda Creole. Esaki sigur ta bay duna hopi fruto na Aruba,” e ta conclui.
Chef Falchi ta miembro di academia culinario na Francia, miembro di Les Toques Blanches Internationales, y miembro di Lucullus, French Chefs of Argentina, e ta un autor di un buki La Cuisine d’Olivier, como tambe un embahador global di cuminda como Catering & Consulting Chef bao di su propio nomber di brand: La Cuisine d’Olivier.


text:
Trop Club & Casino ta yuda bo treat bo mes of bo ser stima cu un fabuloso armband di diamante, como preparacion pa Dia di Mama. E promocion di regalo briyante aki ta habri pa tur hungador di slot cu tin nan carchi di Trop Advantage, y e ta facil pa sigui y participa.
Di awo en adelante, hungadornan di slot lo ricibi un regalo pa cada 250 punto cu nan ta acumula hungando e slotnan, te cu dia 10 di Mei. E puntonan mester wordo gana riba un dia specifico y usa riba e mesun dia aki, cual ta nifica cu bo ta invita pa hunga bo wega preferi cu bo carchi di Trop Advantage hinca den e mashin, cla pa gana bo puntonan pa bo ricibi un regalo balioso. Ora bo yega 250 punto, simplemente bai na e Advantage Booth, di dialuna pa diadomingo, di 7pm -12am, y busca bo regalo. Pero bo mester pura, ya cu e regalonan ta limita. Y despues, riba Dia di Mama, bo ta bai ta cla y prepara pa treat bo mes of un ser stima cu un regalo fabuloso.
Wilfred Trimon, e Director di e Casino, ta recorda bishitantenan pa registra pa e Advantage Club pa asina nan por participa, y e regalonan lo caba, e ta bisa, kiermen no ta bai tin otro oportunidad of substitucion, y e puntonan cu bo acumula lo caduca, nan mester wordo uza riba e mesun dia aki, si bo tin por lo menos 18 aña di edad, e ta bisa.
Riba dia 11 di Mei, Dia di Mama, na cuminsamento di cada ora, e casino lo saca nomber di un miembro di e Trop Advantage Card, pa un pakete fabuloso di resort, cual ta inclui un estadia di hotel di dos anochi, cena pa dos, carchi di regalo di spa/salon y un boeket di flor.
Adicionalmente, cada mei ora, $100 lo wordo parti durante e Free Slot Play, cual lo wordo premia na cinco dama cu suerte. Pa cualifica pa e dushi premionan riba Dia di Mama, bishitantenan mester gana 25 pinto cu nan carchi di Trop Advantage riba Dia di Mama, prome cu e sorteonan cuminsa.
E Trop Club and Casino a organisa hopi promocion spectacular y den e ultimo aña aki a entretene hungadornan di slot mashin y mesa cu hopi diferente evento di dia di fiesta, manera Dia di San Valentin y Diadomingo di Pasco Grandi, djis pa nombra algun, recientemente agregando Dia di Mama na e lista di promocion estelar.


text:
Oranjestad-Na 2011 AVP a motiva e re-apertura di e refineria cu argumentonan cu e re-apertura lo stimula economia, crea cuponan di trabao bon paga, crea divisa extra pa Aruba y contribui cu un suma grandi na caha di gobierno. E tempo ey MEP a nenga di reconoce tur e argumentonan ey. MEP a bay completamente contra di e re-apertura di e refineria. Awe e mes un MEP ta usa e mes un argumentonan di AVP pa un re-apertura di e refineria. Hasta nan kier haci comosifuera AVP lo ta contra. Tur lo contrario. E argumentonan di AVP ta mes valido awe cu nan tabata na 2011. Ta e oportunismo di MEP a haci cu nan tabata contra na 2011 y awe nan ta “bisa” cu nan ta na fabor di e refineria. AVP ta contento cu MEP ta reconoce en todo caso e argumentonan racional na fabor di e re-apertura di e refineria. Nunca ta laat. Nan ta welcome pa awor si sostene e re-apertura. Ban wak si nan ta para firme!
2011
Na juni 2011 ora gobierno di AVP a presenta e ley pa yega na acuerdo cu Valero pa habri e refineria cu a sera for di 2007 bou di gobierno di MEP, AVP a presenta un cantidad di argumento pakico mester habri e refineria. Nan tabata argumentonan racional cu a mustra riba e importancia pa crea actividad economico, trabou y mas entrada pa famianan pariba di brug. Esey tabata na momento cu Aruba ya tabata sali for di e crisis financiero, economico y social cu MEP a laga nos pais aden despues di ocho aña di mal maneho. Nos pais tabata tin mester di mas inversion for di sector priva, pa no depende tanto di iniciativa di gobierno. E tempo ey caba gobierno a inverti hopi pa saca Aruba for di e crisis. E apertura di e refineria lo tabata un inversion y un estimulo nobo grandi cu lo tabata tin efectonan extenso den nos economia. AVP a argumenta cu e apertura di e refineria lo nifica un crecemento economico di alrededor 12% riba base anual. E lo emplea entre 1000 pa 1500 trahado directamente. Indirectamente e efecto laboral lo tabata ainda mas grandi. Famianan di trahadornan lo a haya un bon entrada. Mas cu den otro sectornan di nos economia. Na final gobierno tambe lo haya mas entrada cu lo nifica cu gobierno lo mester a gasta menos y fia menos. E actividad economico di un refineria lo a trece mas divisa pa nos pais. Kier men cu riba tur tereno e efecto di e apertura di e refineria lo tabata grandi. Ta pesey AVP a haci tanto esfuerso pa habri e refineria.
CONTRA !
Contra tur espectativa e partido MEP a critica e re-apertura y a vota contra di e ley pa haci e re-apertura posibel. Comosifuera hende no tin memoria, awor na 2015, MEP a cuminsa usa e mes un argumentonan cu nan a rechasa na 2011. Kico a cambia? Ta MEP a bin realisa e importancia di e refineria? MEP a bin realisa cu nan tabata fout na 2007 pa sera e refineria of na 2011 pa vota contra di su re-apertura? Kico a cambia? E contesta ta MEP y su lidernan so por duna. Pero hasta hende serca y den MEP ta bisa cu un cierto berguensa, cu MEP tabata fout na 2011 pa vota contra. Nan ta bisa cu contrario cu den AVP, den MEP no tin lidernan pa reconoce nan fout. E motibo pakico MEP a bolter, si ta keda un pregunta importante pa pueblo. Pueblo ta puntra si ta pasobra si e refineria habri, MEP por wel di lubida eleccion pa awor? Si e echo cu tin hotelnan interesa pa establece na San Nicolas y habri un desaroyo nobo pariba di brug, ta loke ta preocupa MEP? Pasobra den e caso ey tambe MEP por lubida eleccion pa awor. Den tur esey tambe tin e pregunta pakico MEP y PDR ta insisti den envolve un persona (Nelson English) den e asunto aki, mientras cu tin un team di 6 experto Arubiano y un Hulande, encarga cu e tarea pa busca tur forma di reapertura di e refineria riba un base solido. Pronto nos lo haya sa e motibo real di e cambio di 180 grado di MEP. Pronto lo haya sa si nan ta traha na interes di Aruba of djies ta wak nan chensnan den eleccion. Pueblo keda pendiente!


text:
Kralendijk – Un grupo di taksista ta keiru ku alumno di skol basiko pa introdusí e alumnonan ku e mundu di turismo. Banda di esaki gobièrnu a ofresé e taksista kurso pa asina nan por konta e turista i e alumnonan mas tokante e lugánan turístiko ku nan ta bishitá. Gobièrnu di Boneiru ta fasilitá esaki i ta kubri e gastunan envolví.
Turismo ta e pilá di mas importante pa ekonomia di Boneiru. Ku esaki na mente, gobièrnu a disidí pa laga mucha sera konosí for di chikitu ku e sektor akí i pasa den mesun eksperensia ku un turista. Ku e plan pa laga alumno di skol keiru ku taksista, gobièrnu ke mustra e alumnonan kon importante turismo ta pa ekonomia di nos isla.
Den e lunanan ku a pasa, frontera di Boneiru tabata será pa motibu di COVID-19. Entrada di esnan ku ta traha den turismo a baha. Awor ku tin e eskurshonnan na fin di aña eskolar, e taksistanan por gana algu miéntras e alumnonan ta siña mas di turismo. E programa aki ta parti di e plan di turismo ku ta indiká ku mester laga e komunidat i nos muchanan siña konosé turismo i tambe ku mester halsa e nivel di e servisio ku nos ta ofresé.
Skol San Luis Beltran ta un di e skolnan ku a partisipá na e plan akí. E muchanan a bai keiru den taksi parti sùit di nos isla. Promé ku nan a sali keiru, diputado Elvis Tjin Asjoe di Turismo a papia ku e alumnonan. Tjin Asjoe a bisa ku awe e alumnonan ta turista riba nan mes isla. E diputado a splika tambe dikon turismo ta importante pa Boneiru. Un turista ta paga pa e servisio ku taksista ta dun’é. E taksista ta gana su pan di kada dia ku e servisio ku e ta duna.
Diputado James Kroon tambe a dirigí palabra na alumnonan di San Luis Beltran. Kroon a splika ku gobièrnu kier a probechá pa laga e alumnonan sera konosí ku parti sùit di nos isla durante nan delaster siman na skol. E diputado a bisa e alumnonan tambe pa nan hasi e taksistanan mas tantu pregunta ku ta posibel. Henter e siman akí e alumnonan di mayoria skol básiko lo keiru ku taksista i konosé e sektor di turismo.
Na final di kada dia ta tene un evaluashon serka tur mucha i tambe e dosente i mayornan pa mira kiko por mehora na e diferente sitio nan turistiko i tambe pa wak na unda gobièrnu por duna e taksista nan mas yudansa ku training.Tambe a traha un video turistiko den koperashon ku TCB kaminda e muchanan ta konta e turista dikon nan mester bin Boneiru bek despues di e situashon di Covid19. E video aki lo sali e fin di siman aki.


text:
Mahuma – Diabierna pa diasabra algo pasa di 12’or mey anochi, polis ta bay pa zuid di rotondo nobo na Mahuma.
Motibo tawata cu dos homber desconoci, o sea dos ladron a drenta e cas.
Segun e señora a conta, ela sea un bentana habri of ta kibra, caminda mes ora ela reacciona. Polis a wordo avisa mes ora.
Nos por a compronde cu e señora a core sali pafo pa evita cu e dos hombernan lo por hacie un daño. E señora a sali y core bay para cerca di su cacho, mientras e dos hombernan desconoci pe tawata rondea den e cas. Probablemente nan a pensa cu no tawata tin niun hende na cas.
Loke nan a logra bay cune tawata 25florin.
Polis a yega y a tira bista, pero no a haya e dos anti socialnan. No ta conoci si e hombernan aki tawata arma, loke si sa ta cu nan a papia bon papiamento.


text:
LUNA DI MEI 2021 LO SERA KU 70.000 TURISTA
E enfoke principal di minister Dangui Oduber durante e pandemia tawata dirigi riba maneha Covid-19 na e mihor forma posibel,cuida salud di nos hendenan, tuma decisonnan fastioso y dificil y presenta e solucion cu ta e vacuna. Minister Dangui Oduber kier a percura pa vacuna mas hopi hende posibel muy en special nos grandinan mas liher posibel pa despues por enfokariba nos recuperacion di nos turismo y economia. For di momento cu na december 2019 a bira conoci cu e promer vacunanan di Pfizer y Moderna lo subi mercado, mi a sinti e urgencia pa prepara Aruba y busca mas vacuna posibel. E pandemia a haci nos tur hopi danjo y na momento e solucion a presenta su mes, ta mi deber y obligacion pa haci uso di e oportunidad aki.
Minister Dangui Oduber a demostra liderazgo, a demostra firmeza y dinamismo pa tin un de mihor programmanan di vacuna di henter mundo. Awe nos ta mira cu e vacuna ta dunando e resultado cu nos tawata buscando. Aruba ta na e segundo lugar di henter mundo entre e paisnan cu mas a vacuna nan populacion.
Awor a yega e momento pa nos sigui flexibilisa, sigui suavisa e recobra nos libertad bek. Nos mester recupera nos turismo, nos economia y nos pais bek.
Aruba su turismo ta progresando y esaki ta danki na e vision cu minister Dangui Oduber tawata tin. Aruba ta un di e tiki paisnan den henter mundo cu a conoce solamente 1 lockdown. Desde luna di juli 2019 nos a habri nos fronteranan bek y gradualmente nos a bini ta recupera nos turismo.
Luna di april 2021 tawata un luna hopi bin caminda nos a registra 58.000 turista pero luna di mei 2021 a surpasa tur expectativa. Luna di mei 2021 lo sera cu mas di 70.000 turista y esaki ta un recuperacion di 79% den comparacion cu mei 2019. Nos enfoke ta awor aki nos turismo cu ta nos unico pilar economico. Nos ta mira cu aerolinea an americano a auementa nan cantidad di asiento pa Aruba, e occupacion di avionan ta rond di 70% caba y e cantidad di placa cu turistanan ta laga atras ta mas hopi cu e mesun temporada anja 2019. No solamente esaki ta noticia hopi alentador sino e hecho cu den luna di juni 2021 nos ta bai ricibi nos promer barco crusero desde cu e pandemia a cuminsa. Minister Dangui Oduber tawata tin un vision hopi cla y tawata determina pa saca Aruba for di e crisis y e ta demostrando cu e por. E cifranan ta sumanente positivo y lo keda bira mihor.
Mi ta sinti asina contento y orguyoso cu Aruba a responde na e yamada pa vacuna y nos ta sintiendo e resultado di esaki. Aruba ta bayendo den bon direccion , casonan ta bahando, cantidad di persona hospitalisa ta bahando, menos hende fayeciendo y nos turismo recuperando. Tur esaki ta danki na e hecho cu mas y mas hende ta vacunando. Nos a demostra cu nos tin e curason na e lugar correcto, nos a maneha e pandemia y speed up e vacunacion.
Post Views:
14


text:
Servisio pa un i tur
ADC ta e laboratorio mas spesialisá di Kòrsou. Un variedat grandi di análisis ta posibel riba tereno di: kuido klíniko i poliklíniko di pashènt, mikrobiologia, toksikologia i investigashon di remedi, epidemiologia, patologia, hustisia i investigashon sientífiko.
Ta hasi e análisisnan akí riba petishon di dòkternan di kas, spesialistanan, hospital- i klínikanan, otro laboratorionan, gobièrnu lokal, e otro gobièrnunan den Karibe Hulandes, Ministerio Públiko, empresanan i klientenan individual.
A base di e múltiple áreanan di ekspertisio presente, ADC por diseñá análisisnan spesial pa kumpli ku e nesesidatnan spesífiko di tur tipo di empresa i di klientenan individual.
Servisio pa empresanan
Di análisisnan korporativo na midí te food safety i tèst pa abusu di droga: deskubrí kiko ADC por nifiká pa tur tipo di organisashon.
Servisio pa kliente individual
Laga kontrolá e awa di bo pisina? Hasi un tèst di paternidat? Klientenan individual tambe por akudí na ADC pa kontestanan konfiabel riba nan preguntanan (investigativo).


text:
Un team ta trahando duro na biblioteca riba un otro edicion di suFestival di Buki pa Mucha. E tema di e festival 2020 ta ‘Historia’ cu su lema ‘Tempo di mi tempo’. Durante Festival di Buki pa Mucha 2020 muchanan ta bay bek den pasado padescubri e mundo di antes. E aña aki e festival cu ta tuma lugar den prome siman di november ta bay ta un poco diferente. Actualmente diferente presentacion ta wordo graba den Studio di biblioteca. Esaki pasobra bishita na scol ta poco limita. Den Studio di biblioteca ta prepara e presentacion di autor di buki pa mucha y tambe ilustrador.
Biblioteca a laga produci un buki special pa e siman cohuntamente cu Levendig Uitgeverij na Hulanda. Esaki ta un compilacion di storia. Scolnan participante ta haya e buki gratis. E buki a keda bunita ilustra pa e conocido artista visual, Elvis Tromp. Elvis a keda inspira pa e tema ‘Historia’ y a pinta un ilustracion pa cada storia. Elvis ta prepara un presentacion pa duna muchanan e sabor di pintamento. Riba website di biblioteca por lesa mas di Elvis Tromp. (Insert link) Un di e ilustracionnan di Elvis a bira logo pa e festival. Claro cu tin un cantica pa e festival canta pa Ambar Silva, Ces Sy y Ryah Sy, titula ‘Lesa y lo bo wak’. Musica a keda produci pa Mario Chow, Sergio Silva y Jeremy Bonarriba, letra ta di Sergio Silvay Arreglo musical ta di Jeremy Bonarriba. E grabacion y mezclaa wordo haci den Sunny Ray Studio.
E interes pa e festival semper ta grandi di parti di e scolnan na Aruba. Pa entusiasma y inspira docentenan, biblioteca ta prepara un tayer. Esaki lo bay online. Durante e tayer docentenan ta haya guia con pa traha cu e tema y hopi tips di buki cu por lesa pa e muchanan den klas. Cu e lema ‘Tempo di mi tempo…’ biblioteca ta kick-off e promocion pa su Festival di Buki pa Mucha 2020.


text:
Autor: Igmar Reyes
E articulo aki a aparece orginalmente riba igmarreyes.wordpress.com dia 24 di December 2018.
Tin un trend mundial, y Aruba no ta excepcion, caminda cu debe priva ta aumentando, pero esaki ta haya tiki atencion den nos comunidad. Den e relato aki – special pa fin di aña – lo elabora riba debe priva, prestamo y e rol di instancianan concerni. Lo cuestiona si nos mercado caminda ta haci prestamo ta haci’e na un manera responsabel. Lo wak dicon nos ta creando mas debe y si e calidad di nos mercado liber lo mehora cu intervencion.
Na 1979 e politico Curaçoleño Sr. Onofre Bikker (q.e.p.d.) den un entrevista a indica cu “mester mira e situacion economico cu un pais ta biba aden, y pa por mehora e situacion, lo mester cambia e mentalidad di hendenan”. Segun Sr. Bikker, “hendenan ta biba for di nan forsa, tur hende ta gasta mucho mas placa na cosnan cu ta innecesario, manera: viahenan, articulonan di luho, y na cosnan cu eigenlijk nan no por afford. Cu un inflacion mundial, cu e sueldo cu nan ta gana, toch nan ta gasta bay maar raak”. Na 2019, pues 40 aña despues di e entrevista aki, por haci e pregunta si algo a cambia den nos comportacion di consumi?
Cu nos tin debe a bira algo masha comun. Antes hende na sierto ocasion den nan bida tabata haci prestamo, talbes pa cumpra un auto of un cas, cu tabata comun pa haci cu un downpayment. Esakinan tabata cosnan excepcional banda di condicionnan normal di bida. Antes tabata mas comun pa hende spaar pa cumpra su cosnan y tabata biba dentro di e budget di cas.
Mester bisa cu interes riba cuenta di spaar a baha gradualmente na Aruba, segun datos di Banco Central (CBA) na 1987 esaki tabata 5.2%, na 1997: 4.0%, na 2007: 3.9% y na 2017: 1.4%. Esaki no ta incentiva hende pa spaar y na mes momento interes ariba prestamo personal, pa auto y hipoteca a baha tambe, cual ta yuda di un banda pa hende yega na su cas, auto of otro cosnan. Di otro banda e ta crea mas debe. Awendia, hende ta haci prestamo pa hopi mas cos, manera bay vakantie, pa casamento, participa den carnaval, paga estudio (pa jiu), of pa otro gastonan imprevisto. Awendia, nos hendenan tin credit card cu interes halto pa sea shop online of pa yuda nan alcansa fin di luna.
Debe di consumidor ta consisti di: 1. credit cards y 2. prestamo cu suma fiho pa paga, manera prestamo personal, pa estudio y/of pa auto. Un hipoteca tambe ta un prestamo personal substancial, pero no ta wordo mira como un debe di consumidor, sino mas bien un inversion personal den real estate caminda e debe ta wordo relata na un propiedad. Pa den e relato aki, mi lo discuti debe priva, cu ta insera debe personal y hipoteca so, pues debe commercial ta wordo exclui.
Den siguiente grafiek (1) lo wak con e debe personal a desaroya na nivel nacional desde 1997, cual ta consisti di hipoteca y prestamo personal y ta relata na averahe di entrada di cada un cas na nivel nacional. “Househould consumption” a wordo tuma como proxy di entrada.
Ora analisa e indicatornan aki, por bisa cu na 2017 nos ta carga na debe un promedio di 94,9% di loke nos ta gana annualmente, siendo esaki tabata 73.8% na 2007 y 67.1% na 1997 (wak e liña cora). Pues actualmente na Aruba nos tin un nivel di debe averahe cu ta casi ekivalente cu e salario promedio annual. E percentahe aki no ta bisa si e consumidor por paga su debe bek, e ta solamente pone den perspectiva con hopi debe nos tin y con e la crece.
Tin debe ta algo bon?
Prestamo tin un historia largo y mixto. Por ehempel den gran parti di Europa su historia, prestamo di placa pa haci ganashi, cual tabata wordo yama “usury”, tabata algo ilegal y tabata wordo condena moralmente. Historicamente, den sierto sociedadnan Christian, den varios parti di Europa den añanan 500 pa 1500 (despues di Christo) tabata considera y den hopi sociedadnan Islam, cu ta basa riba leynan di Sharia, te dia di awe, ta considera cobra interes como un pica. Claro tabatin un sierto di hipocrecia encuanto esaki, paso usury tabata wordo tolera.
Awendia debe priva ta wordo mira como un herment necesario y practico den un sociedad consumidor. Economistanan ta wak contracto di debe como un win-win scenario. Placa ta wordo manda di hende cu tin y no mester, pa otro hende cu no tin y si mester, percurando pa tur dos beneficia. In principio, e teoria ta cuadra cu banconan ta funciona como intermediario, pero den practica e mercado ta funciona otro.
Mercado imperfecto
Door cu e mercado ta imperfecto, es decir cu e competencia den mercado no ta igual, por ehempel ora un instancia opta pa no divulga immediato tur informacion encuanto prestamo na su consumidor, e ora cosumidor lo mester por wordo proteha. Hurisprudencia ta dicta cu hues ta duna balor na libertad pa hende haci negoshi y sera acuerdo cu otro. Pues in principio tin libertad pa sera prestamo y ta keda na partidonan pa bay di acuerdo cu e interes y condicionnan, pero hues ta subraya cu na e libertad aki tin cierto limite. Asina interes di prestamo no mag surpasa 18% pa aña, of 1,5% pa luna.
Segun formulacion di hues den tres caso historico na 1999, cada un prestamo cu ta mas halto cu 18% ta contra “de goede zeden”, consecuentemente e contracto ta nulo. Esaki ta referi specificamente na banconan comercial, pero tin varios otro instancianan cu si ta duna prestamo cu ta surpasa 18%, sin wordo sanciona, cual ta algo cu mester bira un punto pa discusion.
Tambe e consumidor ta wordo proteha door cu banconan ta wordo teni na un ‘bijzondere zorgplicht’, esta un deber di diligencia. Ora di duna prestamo, banconan ta obliga di wak si e cliente por carga esaki y mester informa cliente di e consecuencianan financiero, conseha y adverti cliente teniendo interes di e cliente central, pa asina evita credito excesivo. Si no respeta e zorgplicht, banco ta para responsabel pa tur daño cu e cliente por a sufri, mirando cu banco ta esun cu mas expertisio den duna financiamento y por a evita e situacion cu cliente no por paga su debe bek. Den un caso den corte superior (Hoge Raad) na Juni 2017, hues a dicta cu e “bijzondere zorgplicht” ta un norma y cu no mester ta ancra den ley pa ta valido. Hues a subraya cu dia e bijzondere zorgplicht a wordo ancra den ley na Hulanda, mas bien esaki a fungi como un confirmacion di algo ya existente.
Intervencion den Reino Hulandes
Den Reino Hulandes tin varios mecanismo cu ta proteha e consumidor, asina Hulanda, Boneiro, St Eustatius y Saba conoce organonan independiente di supervision manera Authoriteit Consument & Markt (ACM) caminda ta percura pa un “level playing field” (esta combati competencia inhusto) y percura pa companianan tene nan mes na regla encuanto duna informacion completo y correcto riba producto y servicio. Ademas nan conoce un Autoriteit Financiële Markten (AFM) cual organo ta focus riba comportacion di partidonan cu ta haci negoshi den arena financiero.Na 2015 Banco Central di Curaçao y St Maarten a introduci maneho manera: “Provisions on Preventing Overextension of Credit” y “Provisions on the Disclosure of Pricing Information on Consumer Credit”, cual ta percura pa consumidor wordo informa debidamente, pa asina tuma decision responsabel ora di haci prestamo. Sin laga afo existencia di e organo Caribbean Credit Bureau na Curaçao (y na Hulanda conoce Stichting Bureau Krediet Registratie), cual ta focus riba un problema social, esta preveni cu e consumidor ta fia mucho hopi placa. Dicon tur esaki?
Consumidor limita na racional
Punta di bista ta cu nos tur como consumidor ta limita na racional (bounded rationality), es decir cu nos no por tene cuenta cu tur informacion (paso semper e bendedo/financiado tin mas informacion cu e consumidor), nos no por pensa riba tur nos opcionnan ni consecuencianan di nos decision. Tambe factornan externo, manera influencia social tin hopi impacto riba un consumidor cu ta gasta placa y como resultado crea debe.
Decision di un consumidor, no ta solamente wordo determina door di su mesun preferencia, sino tambe door di con hendenan den su ambiente ta comporta nan mes. Influencia social ta referi na circumstancianan ora cu un comportacion di otro den un ambiente ta influencia uno su interpretacion di y reacciona riba un situacion. Hende por intentionalmente compara su mes cu otro compañero, colega, bisiña, famia, amigo, etc, pa asina defini y evalua su mesun status social.
Segun Cameron y Golby den nan articulo publica na 1990: “An Economic Analysis on Personal Debt”, sin importa un hende su mesun preferencia, e ta wordo influencia pa imita e escohencianan di hendenan cu e ta observa, paso e tin problema pa controla su mes. (In)consientemente hende tin e deseo pa “Keep up with the Joneses”, cual ta referi na bisiñanan cu ta usa otro como benchmark pa clase social of accomulacion di cosnan material / luhoso. E fracaso di por “keep up” ta wordo mira como muestra di inferioridad socio-economico of cultural. E intenso envidia e ora di wak otro solamente nan miho parti di bida, sea ta vakantie luhoso, auto nobo y grandi, cas nobo cu pool of renoba, concierto den VIP, etc. ta hiba peer pressure na un nivel ful nobo.
Den comunidadnan chikito, esaki ta un motor clave tras di gasta mas hopi placa y crea como resultado mas debe. Segun dr. Nelissen di Universad di Tilburg, den su articulo: “Status Concerns and Financial Debts in Adolescents”, e ser humano tin e tendensia di consumi mas di locual e por afford pa asina percibi un sierto nivel di status social, paso e ta preocupa cu con otro hende ta evalue.
Sistema di prestamo
Segun professor Lisa Herzog, di Technical University of Munich, tin algo robez cu nos sistema di prestamo, particularmente cu hipoteca. Den su articulo ‘What could be wrong with a mortgage? Private Debt Markets from a Perspective of Structural Injustice’, Professor Herzog ta splica cu nos mercado caminda ta haci prestamo ta structuralmente inhusto. E ta discuti cu no tin nada intrinsicamente malo cu debe priva, crea debe a bira mas necesario y alabes mas dificil pa maneha pa hende menos afortuna. Segun Herzog, esaki ta empeora ya nan posicion cu ta precario y dificil caba y ta relata na coincidencia di factornan cu ta cay fuera di e consumidor su control y no ta necesariamente algo fraudulente contra e consumidor, aunke esaki (por) ta un caracteristica di e problema den casonan particular aki.
Professor Herzog su tres argumentonan encuanto inhusticia structural ta cu hende menos afortuna ta wordo perhudica significamente door di e structura di nos mercado. 1. Hende menos afortuna tin menos conosimiento di finansas y como tal tin menos chens di compronde den kico nan ta hinca nan mes, segun e articulo di Herzog, y tin mas chens pa wordo mal usa door di e financiado. 2. Hopi biaha e grupo aki ta wordo exclui di diferente forma di mercado y 3. paso nan ta wordo exclui, nan tin cu buska credito cu ta menos faborabel y di skinanan den mercado mas riesgoso. Herzog ta splika cu e puntonan aki por hinca nan den mechanismonan di inhusticia, manera exclusion social y stigma door di nan problema cu debe.
Otro circuitonan di credito
Mirando cu globalmente banconan a bira e wes’i lomba di nos sistema financiero, gobiernonan a introduci reglanan / leynan pa salvaguardia hende su placa di spaar y pa frena tumamento di riesgo door di banconan. Sin embargo, mechanismo pa tuma bentaha door di keda pafor di regulacion (off-market) semper a haya su caminda. Credito a existi pafor di sistema bancario pa siglos. Esnan menos afortuna tin mas chens pa cay pafor di e sistema regula y como tal ta core mas riesgo pa haya prestamo contra interes irasonabel y condicionnan desfaborabel. Den caso severo, e debe lo keda crece door di interes riba interes, cual ta crece mas lihe cu e ta wordo paga bek, y esun cu debe lo (por) bira dependiente di e financiado.
Situacion debe priva na Aruba
Nos debe priva ta creciendo y esaki ta un tendencia mundial. Mayoria biaha discusionnan na Aruba ta bay riba debe publico, siendo debe priva nunca ta wordo menciona ni cuestiona, pero ta creciendo igual. Na prome lugar, contestando e pregunta dicon debe priva ta keda crece? Mi ta conclui cu na Aruba mayoria di nos ta biba fuera di nos alcance. Awendia nos ta carga na debe un promedio di 94,9% di loke nos ta gana annualmente, pues casi tur cos cu nos ta haya na entrada den un aña. E calculacion no ta inclui debenan di otro circuitonan cu ta cay pafo di supervision di Banco Central, indicando cu e percentahe por ta mas halto ainda.
Den 40 aña desde e entrevista cu Sr. Onofre Bikker, por bisa cu nada a cambia y berdad hende ta keda gasta bay sin fin. Actualmente interes di spaar tambe ta hopi abou, mescos cu interes riba prestamo personal, pa auto y hipoteca, cual ta incentiva mas bien pa haci prestamo y no spaar. Siendo spaar ta asina importante pa por crea un ‘buffer’ financiero pa asina cubri gastonan imprevisto y/of pa bira menos dependiente di prestamo. Pero pa esnan menos afortuna, spaar ta casi imposibel mirando e hecho cu e grupo aki nan entrada structuralmente ta keda atras y haci prestamo ta (bira) un manera pa compensa.
Por remarca cu si analisa nos GDP real pa capita, cual tabata na 1997: AWG 34,970; na 2007: AWG 36,096 y na 2017: AWG 30,231. Esaki ta mustra cu entre 1997 y 2007 e debe promedio di hendenan a crece apesar cu nan tabata mas productivo. Durante e 10 añanan despues, entre 2007 y 2017, hendenan a escohe pa acumula mas debe ainda entre otro paso nan productividad a baha y en general a prefera pa no ahusta e nivel di bida na e grado mas abou di produccion.
E trend di aumento di debe priva ta indica cu e consumidor mester wordo proteha di su mes, paso e ta limita na racional y semper lo kier “Keep up with the Joneses”. Tambe awendia propaganda den social media ta hopi mas efectivo den target consumidor. Pa medio di Instagram, Facebook y YouTube, por haci propaganda mas agresivo den target un audiencia y como tal ta mas exitoso den bende producto y servicio. Sin laga afo cu tecnologia a kita tur barera pa asina por shop online conveniente. Esakinan lo encurasha consumidor pa consumi mas y posiblemente crea mas debe. Tur esaki, paso status social pa medio di cosnan material y luhoso ta wordo considera importante.
Tambe e consumidor mester wordo proteha, paso e mercado liber no lo corrigi su mes automaticamente na un manera husto. Simplemente paso e partidonan den e arena no ta igual y nan interes no ta mescos. E financiado semper lo tin su mesun interes na prome lugar, pesey por ehempel e norma di ‘bijzondere zorgplicht’ ta di suma importancia. Ademas, den un caso den corte di apelacion (hoger beroep) na juli 2018, hues a subraya e importancia pa nos bini cu maneho / leynan cu ta proteha e consumidor contra por ehempel interes mucho halto. Hues ta di opinion cu no ta su tarea pa interveni den tur casonan asina, pero cu ta gobierno y hues ta referi na Banco Central y/of legislador, mester inicia e proceso y bin cu ley pa proteha e consumidor mihor.
Nos na Aruba ta kedando atras compara cu desaroyo di otro partinan den Reino riba e tema aki. Pa proteha e consumidor, nos mester introduci mecanismo, pero cu ta pas den e tamaño di nos economia y sistema financiero. Na prome lugar lo mester bin cu maneho / ley manera hues a recomenda, pero uno combina cu un organo manera Bureau Krediet Registratie, percurando asina pa instancianan cu ta duna credito por evalua miho e consumidor su capacidad pa paga su debe bek. Esaki lo mester cubri instancianan cu ta duna credito manera banco commercial, pero sigur tambe instancianan cu ta duna credito riba benta di servicio y producto, manera compania di telefoon y compania cu ta bende articulo pa cas (home appliance store). Dicon lo mester inclui e categoria aki?
Instancianan financiero cu ta cay bou supervision di Banco Central, ya conoce sierto mecanismonan pa proteha e consumidor. Por ehempel banconan comercial ta mara na e norma di ‘bijzondere zorgplicht’ y tin nan mesun maneho bancario pa evita di duna credito excesivo. Pero esaki ta limita mirando cu no tin un ley na nivel nacional cu ta impone “market conduct” na Aruba. En realidad sin ley, tur instancia cu ta duna credito, sea ta otro instancianan financiero, car dealers of home appliance stores, lo keda liber den locual nan ta haci. Sigur den casonan caminda ora di benta y duna credito no ta menciona gastonan adicional den prijs y/of ta cobra interes mas halto cu 18% pa aña.
Na di dos lugar, lo por considera un organo manera Authoriteit Consument & Markt (ACM), caminda ta percura pa un “level playing field” door di combati companianan cu ta competi na un manera inhusto y percura pa e mercado ta mas transparente pa e consumidor. Na ultimo lugar, lo por considera un organo manera Autoriteit Financiële Markten (AFM). Mi no ta wak un necesidad urgente pa un AFM, paso productonan di banconan na Aruba ta hopi simpel y transparente, sigur compara cu esunnan di Hulanda.
Por ultimo, e mercado di prestamo ta un mecanismo cu structuralmente ta crea desekilibrio pa esnan cu menos recurso. Enbes cu e mercado tin un rol neutral, mercadonan ta reinforsa inhusticia, paso esun menos afortuna lo paga disproporcionalmente mas placa pa prestamo. Sin laga afo gastonan haltisimo di cobransa ora cu no por cumpli cu obligacion. Esun mas afortuna, semper lo tin un miho posicion pa negosha condicionnan y prijs, tin opcion y posibilidad pa skohe, caminda esun menos afortuna (mayoria biaha) no tin e luho aki. Mas halto e riesgo di credito, mas halto e interes, pesey (te ainda) presta placa lo costa e grupo aki hopi mas placa.
Mi ta finalisa na conclui cu cudishi (greed /hebzucht) ta hunga un rol grandi. E consumidor lo kier cumpra tur locual e wak of desea y den e mercado liber semper lo tin hende of instancia disponibel pa haci esaki posibel pa medio di un prestamo. Pues mi ta di acuerdo cu loke Sr. Onofre Bikker a yega di bisa na 1979, esta cu mester cambia mentalidad di nos hendenan encuanto debe pa asina mehora e situacion di un pais, pero historia ta siña nos cu esaki no ta suficiente. Cambio di mentalidad mester bay combina cu mecanismonan cu ta sostene e pensamento tambe.
Autor: Igmar Reyes


text:
N’e momentonan aki Departamento di Impuesto ta preparando pa cuminsa otorga e paketenan di Winstbelasting 2020. E aña aki Departamento di Impuesto ta ofrece un bes mas un extra servicio n’e acesornan fiscal y e oficinanan di administracion.
Manera custumber lo bay otorga e paketenan di Winstbelasting 2020 n’e grupo aki prome cu manda e paketenan cu post.
E procedura
Departamento di Impuesto ta mantene e siguiente procedura: Ta manda e lista di cliente via e-mail: pakket@impuesto.aw
Ta uza e MS Excel file “Template klantenlijst WB-aangifte 2020”. E template aki ta disponibel via nos website www.impuesto.aw.
E ultimo dia pa entrega e lista di cliente ta 22 di maart 2021. Departamento di Impuesto lo manda un notificacion via e-mail ora cu e paketenan ta cla pa busca.
Departamento di Impuesto kier reitira cu e cliente ta keda responsabel p’e pakete di formulario di Winstbelasting. Lo no bay otorga un duplicado na un otro persona of acesor, si ya a entrega e pakete caba na un acesor.
Departamento di Impuesto ta conseha pa cuminsa haci e preparacionnan pa yena e formulario di declaracion. E fecha final pa entrega e declaracion ta 31 di mei 2021.


text:
Tin un variedat di patu ta biba riba Aruba, Boneiru i Kòrsou i Patu morèkè ta un di nan. Si bo ke opservá e para aki na e momentu aki, awor ku dam ainda no ta yen di awa, e mihó lugá pa bai wak ta e diferente planta di tratamentu di awa sushi riba e islanan. Aki nan ta sinta riba e rant di e bakinan den grupo grandi. Pero nan tin basta miedu di hende. Bo por rekonosé […] Read more »
Un raton chikitu misterioso
Espesie humano, Homo sapiens, humano ku ta pensa, a plama rònt mundu danki na gran kantidat di invenshon. Na pia, ku barku, i mas resien ku avion. Kasi no a sobra un lugá, riba tera, na mundu kaminda hende no a yega di kana. Área virgin kasi no ta eksistí mas. Ademas di esaki Homo sapiens tin e tendensia fèrfelu i persistentemente pa biaha ku stowaway. Sea ta trata di espesie di mata ku ta kompañá humano den forma di […] Read more »


text:
WILLEMSTAD — Komo gesto pa e logronan di nos atleta yu di Korsou Liemarven Bonivacia den 2016, direktor di Auto City Sr. Frank Dorego, ku interveshon di Sr. Ruthsel Martina presidente di klup di atletismo Trupial – Auto City, a pone un outo disponibel pa e atleta kore pa e dianan ku e ta na Korsou.
E petishon aki a bini dor di Sr. Thakai Doran direktor di FDDK ku huntu ku UTS a bin ta realisa un kampaña di promoshon pa Liemarven komo un atleta modelo pa nos hubentut.
Den 2016 Liemarven a partisipa na Wega Olimpiko bou di Bandera Hulandes i a kore e prome 400m den 45.49 sekonde. Den semi-final e la koré den 45.03 sekonde. Un siman despues e la sali na di 3e luga den Diamontligue na Lousant. Awor Liemarven lo bai sigiu su preparashon pa 2017 na Puerto Rico. Liemarven a kumisa su entrenamentu di atletismo den e ekipo di Trupial – Auto City.
Despues e la bai sigi su estudio na Univerisidat Une na Puerto Riko. Awor e ta kore bou di Bandera Hulandes.
Auto City ta desea Liemarven tur klase di eksito den su karera deportivo pa futuro.


text:
ORANJESTAD, 30 april 2021 -
Majan, diasabra 1 di mei, ta dia di Obrero y pa cu e dia aki tur dos centro di vacunacion lo ta sera. Ta referi aki na Centro Libertador Betico Croes na santa cruz y Teresita Center na san nicolaas.
Diadomingo ta un dia cu normalmente e centronan ta sera y lo ta sera tambe e weekend aki. Entrante dialuna e centronan di vacunacion lo ta habri atrobe pa ricibi comunidad pa vacuna sea pa e prome vacuna of di dos.
Pa ricibi e prome vacuna tur persona di 18 aña of mas por cana yega wordo registra y vacuna mes ora. Pa ricibi e di dos vacuna e persona por bin riba dia di su cita of e por bin na momento cu 3 siman pasa despues di su prome vacuna. Pa por bin na remarke pa ricibi e vacuna e persona mester tin minimo 18 aña y un carchi di AZV. Si e persona no tin AZV pero ta biba, traha of studia na Aruba pa mas cu 6 luna e por presenta cu un prueba di su estadia na Aruba y e lo wordo vacuna. Un prueba lo por ta tramite di permiso, contract di huur y/of paspoort.


text:
Nos a dediká hopi atenshon na bario di Belnem poniendo bakinan di shushi na sitionan stratégiko pa e “Clean Up Drive Trough”.Fundashon Boneiru Limpi i Bunita den koperashon ku Selibon N.V. kier a yama danki na bario di Belnem ku a hasi bon uso di e oportunidat aki pa tene nan bario limpi i bunita.
E akshon a konsentrá riba shushi gròf i shushi di kurá, manera yerba, palu i blachi. Bario di Belnem su reakshon tabata hopi positivo riba e “Clean up Drive Through”. A kolektá un total di 1562 KG di shushi ku e habitantenan a depositá den e bakinan ku nos a pone na lugánan stratégiko den e bario.
E siguiente bario pa luna di yüni lo ta Nikiboko. Keda pendiente pasó bo bario tambe ta yega na bùrt.
Nos ke konsientisá e pueblo di Boneiru pa tuma e tempu di krísis aki pa sigui mantené nos medio ambiente limpi i bunita pa asina nos sòru pa un forma di biba saludabeli seif.
Post Views:
13


text:
WILLEMSTAD – Ret Karibense a kòmbersá ku Juni Martina* di 39 aña, kende a ser diagnostiká ku H.I.V. un aña i dos luna pasa, i a kompartí e realidat di biba ku e virus na Kòrsou. Juni tabata den un relashon nobo i a konfia su pareha i a keda sin usa protekshon of tuma otro prekaushonnan nesesario.
Juni ta atmití ku e impakto emoshonal di su diagnosis ta traha ku n’e tur dia. “Tin dia ta mas difísil ku otro, i lo mi no tabata akinan si no ta pa e guia di van CURA+ Support Foundation, ken a duna mi hopi konseho kon pa dil ku e realidat nobo”, ela splika.
Según datonan ofisial di GGD, aktualmente tin 1916 persona infektá ku HIV na Kòrsou. 57 porshentu ta hende hòmber, 43 porshentu ta hende muhé, i 10 porshentu ta ama di kas, ku nan kasá of pareha tin un baisait. Akí na Kòrsou 1.1 porshento di nos komunidat tin HIV, mas ku Afrika Sub-Sahara.
Diferente test
Pa tres luna largu Juni tabatin un griep fuerte ku no kièr a bai, i tabatin un tosa seku ku no kièr a kita. “Tambe mi kliernan a hincha i nan no kièr a baha. Esaki a pone mi bai mi dòkter di kas ken a hasí diferente test”, ela splika. “Na promé instante nos a kere ku ta algu falta mi kliernan, pero despues ku mi a bai un spesialista di garganta, nanishi i oido, ken a test mi pa HIV, esaki a bin bèk positivo”, ela kompartí.
Juni su pareha no tabata sa mes ku e tabata HIV positivo, i despues di Juni su diagnosis, e tambe a bai test. A pesar di su diagnosis positivo e a opta pa keda ku su pareha, paso e no ta mira ku esaki a infekt’e pa malu, pero e ta atmití ku ela stop di tene relashon despues di diagnosis, pa motibu di e stigma ku ta mara na esaki.
E partí más duru pa Juni ta e proseso di kuminsá bebe remedí. “Hende ta mira bo tuma remedí na botika i ta husgá bo pa bo status”, ela kompartí. Un persona ku H.I.V. mester bebe e remedí tur dia pa restu di su bida pa kontené e virus. Si e pashènt hasí esaki, e karga viral por bira kasi indetektabel i ta pone ku e persona por tin un ekspektativa di bida largu.
Remedí
Durante Juni su periodo di diagnosis tabatin hopi drama rònt di disponibilidat di e remedí antiviral na botika. Ela sali den publisidat ku e notisia ku den e luna di novèmber botika nan no tabatin e remedí krusial pa e grupo akí. “E situashon a keda resolvé temporalmente, i tin garantia di remedí te desèmber”, Juni a splika. “Nos a komprondé ku St. Elizabeth tin un debe serka e importado i nos no sa kiko ta bai pasa na yanüari”, ela añadi.
E reakshon di famianan i amigunan pa ku e diagnosis di Juni en general tabata positivo. “Tin sierto kaminda ku nos a bai dilanti riba e punto akí, pero ainda niun hende no ke ser asosiá ku H.I.V.”, ela splika. E deseo di más grandi di Juni ta pa mira e tabú i stigma rònt di HIV/AIDS kita i mira un kambio den nos aktitut i pensamentu nan eróneo rònt di nos seksualidat. “Mayornan mester ta mas habri ku nan yunan i eduká nan kon pa kuida nan kurpa”, ela konkluí.
* Nòmber fikstisio
Outor Deya Mensche


text:
Prome Minister Evelyn Wever-Croes Clausura training nacional pa preparacion pa orcan Hurrex2019 Pa prepara Aruba pa temporada di Horcan: RAMPENBESTRIJDING ARUBA TA CUMINSA CU CAMPAÑA DI CONSCIENTISACION
Prome Minister Evelyn Wever-Croes
Clausura training nacional pa preparacion pa orcan Hurrex2019
Pa prepara Aruba pa temporada di Horcan:
RAMPENBESTRIJDING ARUBA TA CUMINSA CU CAMPAÑA DI CONSCIENTISACION
E siman aki a tuma luga e training nacional pa preparacion pa orcan Hurrex2019. Temporada di Horcan a cuminsa na juni y ta dura te november. Mas miho nos prepara nos mes pa orcan, mas lihe nos por recupera despues di un orcan. Manera ta conoci Aruba ta un isla bendiciona y ta cay pafo di area di horcan pero esaki no ta kita cu mester prepara comunidad pa cualkier eventualidad relaciona cu Horcan y of mal tempo.
Siman pasa Prome Minister Evelyn Wever-Croes a reuni cu Bureau Rampenbestrijding Aruba (BRA) pa dialoga riba cierto puntonan di preparacion pa cu e temporada aki. BRA ta organisando un campaña di conscientisacion riba e tema di Horcan y preparacionnan necesario pa cu e temporada aki.
“E miho forma pa por bin bek despues di un calamidad ta con bon bo ta prepara prome cu e calamidad pasobra nunca por sa con fuerte e ta bin. Mi ta urgi e pueblo pa sigui e campaña di conscientisacion di Buraeu Rampenbestrijding Aruba. Sigui nan conseho y recomendacionnan facil con pa prepara pa esaki”, Prome Minister a enfatisa.
Aruba semper ta keda bon prepara y ta keda actualisa pa si acaso un horcan azota nos isla. Hurrex 2019 ta un training grandi di horcan pa asegura cu tur hende y departamentonan ta bon prepara. Palabracionnan ta cu si dado caso Aruba ta den peliger di horcan, e comision aki encabesa pa e Comandante di Brandweer lo ta esnan cu lo informa y alerta pueblo di e situacion na tempo pa asina tur hende por prepara na tempo.
“E training nacional pa preparacion pa orcan Hurrex2019 a wordo bon atendi. Den nomber di Gobierno di Aruba, mi ta pidi comunidad pa sigui e campaña di Rampenbestrijding Aruba, cuminsa prepara y no warda te na ultimo momento”, Prome Minister Evelyn Wever-Croes a enfatisa.


text:
Infrastructura riba nos isla ta den un proceso di mehoracion. Cambionan notabel a tuma lugar durante e ultimo añanan, cu e meta pa haci nos isla su infrastructura mas accesibel, conectando districtonan cu otro. Edificionanan nobo tambe a bira mas accesibel pa ciudadanonan cu limitacion fisico. Cu e fase di transicion aki, di mediocre pa miho, e desaroyo continuo riba nos isla a bira hopi visibel.
Diariamente nos por observa cambionan cu ta tumando lugar tur rond di nos isla.
Cambionan cu ta inclui no solamente e ambiente fisico, cu nos ta biba aden, sino tambe e calidad di bida cu nos tin y ta aspira.
Nos ta aspira di realisa pa henter comunidad, un nivel di bida husto y humano. Caminda tin educacion pa tur segun su capacidad; salubridad di calidad pa tur, incluso pa esnan cu tin un deficiencia di salud di un of otro indole.Asina nos kier logra pa nos Pais y su habitantenan progresa.
Nos Pais y nos hendenan ta progresa man den man pa yega na mayor felicidad pa tur.
Un desaroyo asina ta forma e base pa e forsa humano mobilisa y carga nos desaroyo social-economico, cu tin cu ya haci nos economia nacional mas solido y diversifica. Di e forma aki nos kier fomenta mayor participacion y contribucion di henter nos ciudadania pa bienestar di tur.
Nos tin cu tene cuenta y keda den contacto cu otro; y conoce necesidadnan di tur sector di nos comunidad, pa di e forma aki sostene otro. Hoben, adulto, anciano, cu of sin deficiencia, tur tin necesidadnan mas of menos specifico, cu nos tin cu atende. E comunidad cu nos ta aspira ta funciona inclusive; es decir: ta tene cuenta cu tur y ta sirbi interes di tur. Tanto esnan den e proceso di educacion, den e proceso laboral, como esnan cu a baha cu pensioen caba.
Nos tur tin cu hiba conciencia di loke ta nos debernan comunitario y loke nos kier realisa pa y den nos comunidad. Teniendo semper interes general y interesnan specifico di minorianan debidamente na cuenta.
Ami Gerlien, ta determina pa duna uncontribucion eficaz y constante na formacion di e comunidad aki cu lo eleva nos nivel di bida y nos conciencia social na beneficio di mayor felicidad pa henter pueblo di Aruba.


text:
Willemstad- E kompania belgikano, Air Belgium, ta bai stòp temporalmente ku su buelonan entra Kòrsou i Bélgika pa motibu di e situashon na islanan frances-karibense, Guadeloupe i Martinique.
Air Belgium a kuminsá ku e buelonan pa Kòrsou apenas algun siman atras. E buelonan aki ta wòrdu kombiná ku Guadeloupe. Awor ku e isla ei a prohibí buelonan turístiko, Air Belgium no tin otro opshon pa stòp buelonan pa e isla aki temporalmente. Esaki ta nifiká ku buelonan pa Kòrsou tambe ta yega nan fin pa awor.
Pa awor e plan ta mustra di reanudá e buelonan pa Kòrsou den transkurso di òktober 2021, pero lógikamente esaki lo dependé tambe di e siutashon di Covid-19 na e dos islanan franses. E ofisina di turismo di Kòrsou ainda no a reakshoná riba e notisia di e kompania belgikano.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
June 29, 2020
BNK ta habri su portanan bèk
Biblioteka Nashonal Kòrsou djaweps awor 18 di yüni ta habri su portanan bèk ku orario i servisionan adaptá.
Servisionan ku ta habri ta :
- Servisio di fia i entregá buki
- Kopia
- Prent for di un memory stick
- Sala di estudio
Sekshon Dokumento Nashonal ta habri djaluna 21 di yuni.
Kompuiternan ta disponibel for di djaluna 21 di yuni.
Miembronan por sigi hasi uso di “pick-up” i “online bibliotheek”.
Orario:
Djaluna te ku djabièrnè di 9’or di mainta te ku 2’or di mèrdia. Djasabra di 9:30 di mainta te ku 1’or di mèrdia
Durante yüni i yüli, BNK ta ofresé tarifa redusí pa membresía.
Tarifanan:
0 – 12 aña grátis,
13 – 17 aña ta Fl. 2,-
18 – 24 aña ta Fl. 10,-
25 – 59 aña ta Fl. 22,-
60+ aña ta Fl. 10,-.
Nos ta pidi nos bishitantenan pa tene nan mes na reglanan vigente, i sigi instrukshon di nos personal.
Pa pregunta, por manda un email na dv@bnkcuracao.com, of whats app +5999-670-5719.
Pa skohe buki por konsultá nos katálogo online www.bnk.cw.


text:
Awe, 14 desèmber 2020, 538 elektorado ku a keda eligí riba 3 novèmber 2020 ora Merka a bai urna, ta vota separadamente pa ken lo bira Presidente i Vice-Presidente.
Manera nos sa, elekshon Presidensial na Merka no ta direkto, sino indirekto, via di e 538 elektoradonan. (1)
Siman pasá tur 50 estado i Distrito Federal a seya nan resultado, pues ofisialisá e resultado di 3 novèmber 202o.
Den e votashon awe Presidente Trump tin ofishalmente 232 delegado i Presidente elekto Biden tin 306 elektorado. Den un mundu perfekto awe Biden lo haña 306 voto i gana elekshon i Harris tambe lo haña 306 voto.
Sa pasa sinembargo ku tin bulamentu di waya di e delegadonan. E kantidat sinembargo semper ta hopi limitá. E kantidat mas grandi di bulamentu di waya tabata 7. Pa Trump bira Presidente, 34 hende ku ta sostené Biden mester bula waya. Esaki ta kasi imposibel.
Awe e delegadonan di kada estado i Distrito Federal (DC) ta vota den nan estado i DC. E votonan ta keda mandá pa Kongreso (Kas di Representante i Senado) i ofishalmente. Den un seshon di Kongreso riba 6 yanüari 20121 dirihí pa Presidente di Senado, Mike Pence, ta konta e votonan. I si no tin sorpresa, esaki ta habri e kaminda pa Biden huramentá komo Presidente riba 20 yanüari, 12or di merdia.
Willemstad, Kòrsou
(1) Wak mi blog; “Asina’ki ta bira presidente di Merka”


text:
Geplaatst op 04 June 2021 dor di Ministerio Asuntunan General i Promé Minister
WILLEMSTAD – Dia 26 di mei último Konseho di Minister a disidí pa pidi konseho serka Konseho di Konsulta riba e konsepto di lei “Landsverordening waarborging integriteit (kandidaat-)ministers”. E konsepto di lei tin komo meta pa revisá e reglanan pa screening di kandidatonan konsiderá pa bira minister. E konsepto tambe ta revisá e reglanan pa salbaguardiá integridat di gobernashon durante e periodo di un gabinete.
E konsepto ta trahá a base di e rekomendashonnan di e Komishon di evaluashon ku a duna su rapòrt final riba 7 di òktober 2020. Den e konsepto tambe a tene kuenta ku e rapòrt di Transparency International di 2013 i e Tratado internashonal kontra korupshon (UNCAC). E konsepto ta sigui e lei ku tin aktualmente, ku kambio i artikulonan adishonal a base di e rekomendashonan di e Komishon di evaluashon, e rapòrt di Transparency International i e tratado di Nashonnan Uní kontra korupshon.
Den e fase akí Konseho di Konsulta mester duna su konseho riba e konsepto di lei. Por lo general, Konseho di Konsulta ta duna su konseho dentro di tres luna. Si kambionan grandi mester tuma lugá, lo presentá esakinan na Konseho di Konsulta di nobo pa despues e bai Parlamento, pa medio di e Gobièrnu ku ta bai asumí poder.


text:
ORANJESTAD - Pa 4 anja largo Canadian Bank note y dirigentenan di fundacion lotto pa deporte a boycotea e maneho di minister Dangui Oduber. Pa 4 anja largo no kier a duna deporte ni 1 florin extra pa yuda deporte.
Minister Oduber hiba un lucha fuerte contra dirigentenan di Fundacion Lotto pa deporte y a purba di tur manera pa haya mas fondo pa deporte. No solamente a purba cu fundacion lotto pa deporte sino a purba tambe na varios ocasion cu Canadian Bank Note. A sinta na mesa cu nan, a splica nan y purba renogosha e contracto entre Fundacion Lotto pa deporte y Canadian Bank Note cu ta uno cu NO ta na beneficio di deporte.
Di anja 2012 pa anja 2019 Canadian Bank Note a gana 87 miyon florin di ganashi.
E share cu deporte a ricibi den e 7 anjanan aki tawata 28 miyon.
Awor para keto un rato y puntra bo mes si e reparticion aki ta uno husto?? E causa pa haya mas placa pa deporte a trata na bringa y lucha pe. Tur manera a ser busca pa deporte por haya su fair share y mas placa pa por mehora facilidadnan y infrastructura. Ora a aserca Canadian Bank Note pa busca espacio pa renogosha e contrato pa haya un reparticion mas husto pa deporte, E contesta di e grupo canades tawata cu nan ta willing pa contribui mas pero gobierno mester autoriza sportsbetting pa nan. Cu otro palabra, percura pa garantiza mas entrada pa nan, pa nan por contribui mas na deporte.
Pa awe mi lesa cu e actual director Tuitt cu a wordo nombra contra tur regla di bon gobernacion ta culpa gobierno y kier insinua cu si tin cambio di maneho deporte lo haya mas placa. Awor cu nan a caba di manda e fundacion bancarota, perhudica deportistanan, perhudica deporte ainda e tin e curashi di culpa gobierno pa su mal maneho y negligencia pa cu deporte.
E director di Lotto no kier cumpli cu obligacion di e fundacion y kier keda forza pa kita aun mas placa di deporte. Tawata 27 juli 2009 pasa cu gobierno a presta e fundacion lotto pa deporte 17 miyon florin pa construccion di 3 facilidad deportivo cu e acuerdo cu e fundacion lo mester cuminsa paga e debe aki bek den anja 2020.
Mi ta cita kiko e acuerdo ta bisa:
For di anja 2009 tawata conoci cu e promer pago di e prestamo di gobierno haci na Fundacion Lotto pa deporte lo mester tuma lugar 27 juli 2020. Esaki no ta ningun sorpresa pa ningun partido. Gobierno di Aruba a duna Lotto 11 aña largo e tempo pa pensa con e ta bai paga e prestamo aki bek.
No hunga wega awe y haci cu ta pa via cu gobierno ta cobra e fundacion lotto deporte loke esaki debe gobierno, cu tin menos placa pa deporte.
E director di Lotto ta bisa cu Lotto no ta bancorota pero na mes momento e NO kier cumpli cu e acuerdo di paga gobierno bek!
Nos ta lamenta profundamente cu Lotto ta keda insisti pa abusa di deporte y keda sin cumpli cu nan debernan y obligacionan y kier busca tur otro culpabel sin wak nan mesun maneho e ultimo anjanan aki. Fundacion Lotto pa deporte (FLPD) y Stichting Sportsubsidie Aruba (SSA) tin un acuerdo cu tur anja FLPD tin cu traspasa 4 miyon florin pa SSA. Den anja 2020 FLPD NO a cumpli cu esaki y a traspasa solamente 2.5 miyon florin di e forma aki kitando 1.5 miyon florin for di deporte cu e excusa cu nan mester paga gobierno (cual ta un acuerdo y condicion cu mester cumpli cune).
E signatura di e gobierno nobo lo mester percura pa Lotto y Canada cumpli cu gobierno, cumpli cu SSA y paga loke nan debe na deporte pa tur e anjanan cu nan a goza di bon entrada. Un gobierno cu ta traha pa Aruba y deporte lo mester cumpli cu esaki.


text:
ORANJESTAD, 20 april 2021
Den marco di nos Campaña Nacional di Vacunacion, Diasabra y Diadomingo awo dia 24 y 25 di april, Aruba lo realisa su prome VACUNATHON!
E meta di e dos dianan aki ta pa logra vacuna 10 mil ciudadano contra COVID-19. Vacunacion ta un acto di solidaridad y reponsabilidad conhunto. Niun hende por keda atras! Tur persona mester wordo proteha, sea door di tuma e vacuna nan mes of door di e comunidad ora di logra e inmunidad colectivo.
Bo no a vacuna ainda? Acudi na e Marathon di Vacunacion, dia 24 of 25 di april na Teresita Center na San Nicolas, Centro Libertador Betico Croes, Don Bosco Club na Noord of Ritz-Carlton hotel for di 9or am pa 4or pm 'NON STOP'.
Nos ta warda bo cu bo carchi di AZV!
* E Vacunathon ta unicamente pa aplicacion di e prome dosis di e vacuna.


text:
WILLESMTAD — Awe den oranan di atardi nos hungadónan residensiá den eksterior a pisa suela di Kòrsou pa asina djòin nos hugandónan lokal pa kontinuá ku e preparashonnan pa e gran partido di djaluna 19 di novèmber próksimo den Stadion Ergilio Hato pa 8’or di anochi.
Nos kontrinkante, e selekshon di Guadeloupe lo yega Kòrsou djasabra binidero pa asina nan tambe kontinuá ku nan trainingnan.
Djaweps 15 di novèmber, durante Punda Vibes lo tin un ‘meet & greet’ ku nos selekshon. entre 7’or pa 9’or. Durante e anochi aki un i tur por pasa na Gomez Plein pa sera konosí mas di aserka ku nos hungadónan. Lo tin bon ambiente, bon músika i diferente premio atraktivo durante e anochi aki! Tambe lo tin benta di karchi pa e wega kontra Guadeloupe i mas ku klaro e famoso t-shirt ku shalnan di nos selekshon!
Invitashon ta bai na hinter pueblo di Kòrsou pa asistí na e gran evento aki!
E siguiente hungadónan a keda selekshoná pa forma parti di nos selekshon ku lo mira akshon durante nos terser enkuentro di Nations League;
- Jarchinio Antonia (Omonia Nicosia)
- Jurich Carolina (NAC)
- Reangelo Janga (Astana)
- Gevaro Nepomuceno (Oldham Athletic)
- Darryl Lachman (PEC Zwolle)
- Rhu-Endly ‘Cuco’ Martina (Everton)
- Leandro Bacuna (Reading)
- Michaël Maria (Fc Twente)
- Shanon ‘Cheese’ Carmelia (Ijsselmeer vogels)
- Brandley Kuwas (Heracles)
- Bradley Martis (Sparta)
- Jafar Arias (Fc Emmen)
- Elson ‘Sontje’ Hooi (Ado Denhaag)
- Jeremy de Nooijer (Sheriff Tiraspol)
- Ayrton Statie (Fc Lienden)
- Suently Alberto (Sparta)
- Quentin Jakoba (Kozakken Boys)
- Eloy Room (PSV)
- Jarzinho Pieter (Centro Dominguito)
- Rowendy Sumter (Scherpenhuevel)
- Jimbertson Vapor (Scherpenheuvel)
- Ruensley Leuteria (Jong Holland)
- Quentin Martinus (Urawa Reds)
Skema di training di nos selekshon:
*Tene na kuenta ku lo por tin kambio riba e skema aki, nos lo avisá si esei ta e kaso!
Karchinan pa e tremendo partido aki ta optenibel na FFK bou di ora di ofisina, Botika Mampuritu, Beep Beep, 4th of July snèk na Barber, pòmp di gasolin Santa Maria, serka Sport Spot Boutique & More na Santa Maria pegá ku trùk di pan Komelon i na Restorant Trafasie pegá ku Don Bartolo.
E preisnan pa e diferente sekshonnan ta lo siguiente:
- SEKSHON A: VIP ta kosta Fl.150,- (inkluso konsumo)
- SEKSHON B: Bou di tribunanan kubrí ta kosta Fl.50,-
- SEKSHON C: Tribunanan no kubrí ta kosta Fl.30,-
- SEKSHON D: Mucha te ku 12 aña ku 60+ ta paga Fl.10,- den sekshon general
E suèternan di e kolekshon nobo di nos selekshon nashonal ta kabando! A sobra masha poko pues pasa lihé buska di bo, na balor di Fl.75,-. Tambe nos a sobra e famoso shalnan di nos selekshon na balor di Fl.25,-. Ámbos optenibel na FFK bou di ora di ofisina.


text: Abitantenan di Bonaire despues di 10-10-10 a kere di a drenta un paraiso ku yen di kos bon for di Hulanda. Awor ku e realidat ta otro ke rabia i tira falta riba e status di munisipio apart. Dos punto di agitashon ta, kareteranan deplorabel i pobresa. Kareteranan ta malu pero ta sigui kumpra outo luhoso, pues tin entrada i ta straño ku bo ke kore riba kamindanan malu i ke pa Hulanda drecha e kareteranan. Otro punto ta ku Hulanda no ke yuda resolvé e problema di pobresa. Pueblo di Bonaire komprondé ku e problemanan di karetera i pobresa ta di nos i no di Hulanda. Ta nos mester resolvé nan. Por resolvé e problema di pobresa fásil. E punto di salida ta fásil. Pobresa su definishon ta: Un hende ku no tin sèn. E solushon tambe ta fásil. Duna e persona sèn sin ningun kondishon. Kuantu hende ta den pobresa i kuantu sèn ta kosta pa yuda e hende pober. Mi sugerensia ta kuminsá eksperimentá na un manera bon hinká den otro sin kondishon. Duna un pober $12.000,- pa e usa den un aña i wak kiko ta pasa. Laga nos stòp di pensa pa hende pober. Ku sèn e pober tambe por kuminsá duna kontenido na su bida. Respetá e pober su dignidat komo hende i no sigui kere ku mas sèn e ta bai hasi ko’i loko. Ami ta pensa i tin sigur ku e pober ta bai spar, kome mihó, buska un bibienda òf bai kas bèk, kuida su yu(nan), buska trabou òf invertí den un proyekto pa gana su bida òf sigui kurso pa elevá su mes. Nos mester kita for di e pensamentu ku hende pober ta floho, ta biba di ònderstant, ta kriminal, ku no por anda ku sèn. Si di bèrdat nos ta kristian nos ta duna e hende un talento,sin ningun kondishon i despues wak ku el a usa e talento òf a der’é. Abo den bo zona konfortabel stòp di pensa negativo pa motibu ku e pober no ta ménos ku abo.


text:
Leerplicht a wordo introduci pa hobennan di 4 pa 16 aña di edad mester sigui un enseñansa obligatorio. Si e alumno no sigui un enseñansa mane ta stipula, mayornan por encontra nan mes cu un boet entre Afl 250,– pa Afl 2500,–.
Den rapport di SER “Drop-outs op Aruba” di juli 2016 ta señala: cu e implementacion di e ley pa locual cu ta trata tuma accion contra personanan cu no ta cumpli cu leerplicht, no ta regla ainda. Pa cual no por tin consequencia y/of sanacion posibel. Door di falta di ley y instruccion, leerplichtambtenaar den varios ocasion no por eherce nan trabou mane debe ser. Como cu leerplichtambtenaar no tin autorisacion pa por ehempel impone sancion of boet, e situacion ta hasi cu no por obliga e mayornan pa percura cu enrealidad nan yui ta sigui un scol. Pa es motibo leerplichtambtenaren den varios ocasion ta wordo menasa door di mayornan.
Aserca tin un falta di colaboracion entre bureau leerplicht y imigracion, unda cu tin control na frontera si un hoben tin autorisacion di scol pa sali for di Aruba durante periodo di scol. Pa medio di tecnologia moderno por introduci un colaboracion entre bureau leerplicht y imigracion, unda cu por duna di conoce si e alumno tin permiso pa sali for di Aruba durante period di scol.
Tin diferente facilidadnan cu ta afecta cu hobennan no ta cumpli cu leerplicht. Facilidadnan cu mester di antencion y un maneho structura. Transporte ta un di e facilidadnan cu mester di un maneho mas amplio entre minister di enseñansa y di transporte.
Tin varios bario cu unda e hoben ta biba un distancia leu di un bushalte. Si un alumno den un situacion menciona no haya transporte trempan pa jega bushalte na ora, e oportunidad ta grandi cu e ta perde e dia di scol. Un solucion pa e problematica menciona ta, door di manda un shuttle (minibus) trempan busca e alumnonan y baha nan na ora na bushalte. Mester ta consiente cu mester percura cu despues di ora di scol un shuttle tuma mesun ruta den oranan di atardi. Si no e hobennan cu ta biba leu di e bushalte ta haya nan ta cana un distancia largo. Den cual, tin hoben cu ta cana rond di un ora pa jega nan cas. Cual cu tin un influencia negativo momento cu nan tin cu cumpli cu nan tarea. Un otro situacion ta pa falta di scol den barionan. Esey ta pone cu nan yui tin cu bay scol den otro bario.
Como cu leerplicht su structura no ta forma completo, ta hasi cu e ley actualmente ta morto. Pa medio di mehora e ley y facilidadnan cu ta influencia leerplicht, leerplicht lo haya bida y funciona pa cual e a wordo implementa.
Pasobra e meta di leerplicht ta pa evita drop-outs y garantisa educacion pa cada mucha na Aruba.